title: Komisijas lēmums (2003. gada 5. novembris), ar kuru groza Lēmumu 2001/527/EK, ar ko izveido Eiropas vērtspapīru regulatoru komitejuDokuments attiecas uz EEZ.

text:
Svarīgs juridisks paziņojums

|

32004D0007

Oficiālais Vēstnesis L 003 , 07/01/2004 Lpp. 0032 - 0032

		Komisijas lēmums(2003. gada 5. novembris),ar kuru groza Lēmumu 2001/527/EK, ar ko izveido Eiropas Vērtspapīru regulatoru komiteju(Dokuments attiecas uz EEZ)(2004/7/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,tā kā:(1) 2001. gada jūnijā Komisija pieņēma Lēmumus 2001/527/EK [1] un 2001/528/EK [2], ar ko izveido attiecīgi Eiropas Vērtspapīru regulatoru komiteju un Eiropas Vērtspapīru komiteju.(2) Savās 2002. gada 5. februāra un 21. novembra rezolūcijās Eiropas Parlaments atbalstīja četru līmeņu pieeju, ko savā nobeiguma ziņojumā atbalstīja Viedo komiteja Eiropas vērtspapīru tirgu regulēšanai, un aicināja attiecināt dažus minētās pieejas aspektus uz banku nozari un apdrošināšanas nozari, ja Padome skaidri apņemsies uzsākt reformu, lai nodrošinātu pareizu institūciju līdzsvaru.(3) Ar Padomes Direktīvu 85/611/EEK (1985. gada 20. decembris) par normatīvo un administratīvo aktu koordināciju attiecībā uz pārvedamu vērtspapīru kolektīvu ieguldījumu uzņēmumiem (PVKIU) [3], kurā jaunākie grozījumi izdarīti ar Eiropas Parlamenta un Padomes Direktīvu 2001/108/EK [4], izveidoja PVKIU Kontaktkomiteju, lai veicinātu minētās direktīvas vienotu īstenošanu, regulāri konsultējoties par visām praktiskajām problēmām, kuras rodas tās piemērošanas gaitā un par kurām ir lietderīgi apmainīties ar viedokļiem, un lai veicinātu dalībvalstu savstarpējās sarunas un vajadzības gadījumā konsultētu Komisiju par grozījumiem minētajā direktīvā.(4) 2002. gada 3. decembrī Padome aicināja Komisiju veikt pasākumus, lai nodotu funkcijas un pilnvaras iestādēm, kas jau ir izveidotas vērtspapīru jomā.(5) Komisija ir iesniegusi projektu direktīvai, ar ko cita starpā groza Direktīvu 85/611/EEK, atceļot PVKIU Kontaktkomitejas funkcijas, kuras izklāstītas minētās direktīvas 53. pantā, un nododot tās pašas direktīvas 53.a pantā minētās funkcijas Eiropas Vērtspapīru komitejai, kas izveidota ar Lēmumu 2001/528/EK.(6) Lai veiktu šādus grozījumus, vienlaicīgi jāprecizē Eiropas Vērtspapīru regulatoru komitejas funkcijas, kas noteiktas Lēmuma 2001/527/EK 2. pantā,IR PIEŅĒMUSI ŠO LĒMUMU.1. pantsLēmumu 2001/527/EK groza šādi.1. Lēmuma 2. pantu aizstāj ar šādu pantu:"2. pantsKomiteja sniedz padomus Komisijai vai nu pēc Komisijas pieprasījuma, ievērojot termiņu, ko var būt noteikusi Komisija, ņemot vērā jautājuma steidzamību, vai arī pēc pašas Komitejas iniciatīvas, jo īpaši par izpildes pasākumu projektu sagatavošanu vērtspapīru jomā, to skaitā attiecībā uz tiem izpildes pasākumiem, kas attiecas uz pārvedamo vērtspapīru kolektīvo ieguldījumu uzņēmumiem (PVKIU)."2. Lēmuma 3. panta pirmās daļas pirmo teikumu aizstāj ar šādu teikumu:"Komitejas sastāvā ir augsta līmeņa pārstāvji no valsts varas iestādēm vērtspapīru jomā, to skaitā PVKIU jomā."2. pantsŠis lēmums stājas spēkā tajā pašā dienā, kad stājas spēkā direktīva, ar ko groza PVKIU Kontaktkomitejas funkcijas, nododot tās Eiropas Vērtspapīru komitejai.Briselē, 2003. gada 5. novembrīKomisijas vārdā —Komisijas loceklisFrederik Bolkestein[1] OV L 191, 13.7.2001., 43. lpp.[2] OV L 191, 13.7.2001., 45. lpp.[3] OV L 375, 31.12.1985., 3. lpp.[4] OV L 41, 13.2.2002., 35. lpp.--------------------------------------------------


title: Komisijas Lēmums (2001. gada 6. jūnijs), ar ko izveido Eiropas vērtspapīru komiteju (paziņots ar dokumenta numuru C(2001) 1493)Dokuments attiecas uz EEZ.

text:
Svarīgs juridisks paziņojums

|

32001D0528

Oficiālais Vēstnesis L 191 , 13/07/2001 Lpp. 0045 - 0046

		Komisijas Lēmums(2001. gada 6. jūnijs),ar ko izveido Eiropas vērtspapīru komiteju(paziņots ar dokumenta numuru C(2001) 1493)(Dokuments attiecas uz EEZ)(2001/528/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,tā kā:(1) Brīva pakalpojumu aprite un brīva kapitāla aprite ir Kopienas prioritārie mērķi, kā minēts EK Līguma 49. un 56. pantā.(2) Ir ārkārtīgi svarīgi izveidot reālu iekšējo finanšu pakalpojumu tirgu saskaņā ar atvērtas tirgus ekonomikas principu ar brīvu konkurenci, lai palielinātu ekonomisko izaugsmi un radītu darba vietas Kopienā.(3) Komisijas rīcības plānā finanšu pakalpojumu sniegšanai [1] ir uzskaitīta virkne darbību, kas ir vajadzīgas, lai izveidotu finanšu pakalpojumu vienoto tirgu, kā arī ir uzsvērta nepieciešamība izveidot vērtspapīru komiteju, lai veicinātu Kopienas tiesību aktu izstrādāšanu vērtspapīru jomā.(4) Lisabonas sanāksmē, kas notika 2000. gada martā, Eiropadome pieprasīja ieviest šo rīcības plānu līdz 2005. gadam.(5) 2000. gada 17. jūlijā Padome nodibināja Padomnieku komiteju Eiropas vērtspapīru tirgu regulēšanai.(6) Padomnieku komiteja savā beigu ziņojumā aicināja nodibināt divas komitejas — Eiropas vērtspapīru komiteju, ko veido dalībvalstu augsta līmeņa pārstāvji, un Eiropas vērtspapīru regulatoru komiteju, ko veido valstu varas iestāžu augsta līmeņa pārstāvji, kuri ir kompetenti vērtspapīru nozarē, — lai tās, cita starpā, konsultētu Komisiju.(7) Eiropadome Stokholmas sanāksmē savā rezolūcijā par vērtspapīru tirgu efektīvāku regulēšanu Eiropas Savienībā labvēlīgi novērtēja Komisijas nodomu tūlīt nodibināt vērtspapīru komiteju, kuru veido dalībvalstu augsta līmeņa pārstāvji un kuru vada Komisija.(8) Padomnieku komiteja savā beigu ziņojumā uzsvēra to, ka direktīvu vai regulu piemērošanai būs vajadzīgi īstenošanas pasākumi, lai ņemtu vērā jaunākos notikumus finanšu tirgos.(9) Eiropas vērtspapīru komitejai jādarbojas kā neatkarīgai refleksijas un viedokļu apmaiņas iestādei, kas konsultē Komisiju vērtspapīru jomā.(10) Eiropas vērtspapīru komitejai jāizstrādā savs reglaments.(11) Ar šo lēmumu izveido Eiropas vērtspapīru komiteju kā padomdevējas tiesībām. Ievērojot īpašus tiesību aktus, ko pieņēma Eiropas Parlaments un Padome pēc Komisijas priekšlikuma, Vērtspapīru komitejai jādarbojas kā regulatīvai komitejai saskaņā ar 1999. gada Lēmumu par komitoloģiju, lai atbalstītu Komisiju, kad tā pieņem lēmumus par izpildes pasākumiem atbilstoši EK Līguma 202. pantam,IR PIEŅĒMUSI ŠĀDU LĒMUMU.1. pantsAr šo izveido Kopienas vērtspapīru komiteju, kuras nosaukums ir "Eiropas vērtspapīru komiteja" (šeit turpmāk — "Komiteja").2. pantsKomitejas uzdevums ir konsultēt Komisiju politikas jautājumos, kā arī par tiesību aktu projektiem, ko Komisija varētu pieņemt vērtspapīru jomā.3. pantsKomiteju veido dalībvalstu augsta līmeņa pārstāvji, un tās priekšsēdētājs ir Komisijas pārstāvis.Eiropas vērtspapīru regulatoru komitejas priekšsēdētājs, kura izveidota ar Komisijas Lēmumu 2001/527/EK [2], Komitejas sanāksmēs piedalās kā novērotājs.Komiteja var aicināt ekspertus un novērotājus piedalīties sanāksmēs.4. pantsKomiteja var izveidot darba grupas.5. pantsKomiteja pieņem savu reglamentu.Komitejas sekretariātu nodrošina Komisija.6. pantsKomiteja sāk pildīt pienākumus 2001. gada 7. jūnijā.Briselē, 2001. gada 6. jūnijāKomisijas vārdā —Komisijas loceklisFrederik Bolkestein[1] COM (1999) 232 galīgā redakcija.[2] OV L 191, 13.7. 2001., 43. lpp.--------------------------------------------------


title: Padomes Lēmums 2008/839/TI ( 2008. gada 24. oktobris ) par migrēšanu no Šengenas Informācijas sistēmas ( SIS 1+ ) uz otrās paaudzes Šengenas Informācijas sistēmu ( SIS II )

text:
               8.11.2008

               LV

               Eiropas Savienības Oficiālais Vēstnesis

               L 299/43

      PADOMES LĒMUMS 2008/839/TI
   (2008. gada 24. oktobris)
   par migrēšanu no Šengenas Informācijas sistēmas (SIS 1+) uz otrās paaudzes Šengenas Informācijas sistēmu (SIS II)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 30. panta 1. punkta a) un b) apakšpunktu, 31. panta 1. punkta a) un b) apakšpunktu un 34. panta 2. punkta c) apakšpunktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Šengenas Informācijas sistēma (SIS), kas izveidota saskaņā ar 1990. gada 19. jūnija Konvencijas, ar kuru īsteno 1985. gada 14. jūnija Šengenas Līgumu starp Beniluksa Ekonomikas savienības valstu valdībām, Vācijas Federatīvās Republikas valdību un Francijas Republikas valdību par pakāpenisku kontroles atcelšanu pie kopīgām robežām (2) (Šengenas konvencija), IV sadaļas noteikumiem, un tās turpinājums SIS 1+ ir svarīgi instrumenti Eiropas Savienības tiesiskajā regulējumā integrēto Šengenas acquis noteikumu piemērošanai.

               (2)

               Otrās paaudzes Šengenas Informācijas sistēmas (SIS II) izstrāde bija uzticēta Komisijai saskaņā ar Padomes Regulu (EK) Nr. 2424/2001 (3) un Padomes Lēmumu 2001/886/TI (4). Šo instrumentu spēkā esamība beidzas 2008. gada 31. decembrī. Šim lēmumam tādējādi būtu jāpapildina minētie instrumenti līdz dienai, kas jānosaka Padomei, rīkojoties saskaņā ar Padomes Lēmumu 2007/533/TI (2007. gada 12. jūnijs) par otrās paaudzes Šengenas Informācijas sistēmas (SIS II) izveidi, darbību un izmantošanu (5).

               (3)

                  SIS II izveidoja ar Regulu (EK) Nr. 1987/2006 (2006. gada 20. decembris) par otrās paaudzes Šengenas Informācijas sistēmas (SIS II) izveidi, darbību un izmantošanu (6) un Padomes Lēmumu 2007/533/TI. Šim lēmumam nebūtu jāskar minēto aktu noteikumi.

               (4)

               Konkrēti SIS II testi paredzēti Padomes Regulā (EK) Nr. 189/2008 (7) un Lēmumā 2008/173/EK (8).

               (5)

                  SIS II izstrāde būtu jāturpina un būtu jānoslēdz saistībā ar SIS II vispārējo grafiku, ko Padome apstiprināja 2008. gada 6. jūnijā.

               (6)

                  SIS II visaptverošs tests būtu jāveic, pilnībā sadarbojoties dalībvalstīm un Komisijai. Šis tests būtu jāveic saskaņā ar šajā lēmumā izklāstītajiem noteikumiem. Cik drīz vien iespējams pēc tā pabeigšanas tests būtu jāapstiprina, kā paredzēts Regulā (EK) Nr. 1987/2006 un Lēmumā 2007/533/TI.

               (7)

               Dalībvalstīm būtu jāveic papildinformācijas apmaiņas tests.

               (8)

               Attiecībā uz SIS 1+ Šengenas konvencijā paredzēta tehniskā nodrošinājuma vienība (C.SIS). Attiecībā uz SIS II Regulā (EK) Nr. 1987/2006 un Lēmumā 2007/533/TI paredzēta centrālā SIS II, ko veido tehniskā nodrošinājuma vienība un vienotā valsts saskarne (NI-SIS). Centrālās SIS II tehniskā nodrošinājuma vienībai būtu jāatrodas Strasbūrā (Francijā), bet dublējumam – St. Johann im Pongau (Austrijā).

               (9)

               Lai labāk risinātu iespējamos sarežģījumus, kas varētu rasties no SIS 1+ migrēšanas uz SIS II, būtu jāizveido un jātestē Šengenas Informācijas sistēmas migrēšanas pagaidu arhitektūra. Migrēšanas pagaidu arhitektūrai nebūtu jāietekmē SIS 1+ operatīvā pieejamība. Komisijai būtu jānodrošina konvertētājs.

               (10)

               Dalībvalstij, kas izdod brīdinājumu, vajadzētu būt atbildīgai par to, lai Šengenas Informācijas sistēmā ievadītie dati būtu precīzi, aktuāli un likumīgi.

               (11)

               Komisija arī turpmāk vajadzētu būt atbildīgai par centrālo SIS II un tās sakaru infrastruktūru. Šajā atbildībā ietverta SIS II un tās sakaru infrastruktūras uzturēšana un turpmākā izstrāde, tostarp vienmēr veicot kļūdu labošanu. Komisijai būtu jānodrošina kopīgo pasākumu koordinācija un atbalsts tiem. Komisijai jo īpaši centrālās SIS II līmenī būtu jānodrošina tehniskais un operatīvais atbalsts dalībvalstīm, tostarp palīdzības dienesta pieejamība.

               (12)

               Dalībvalstis ir atbildīgas un tām arī turpmāk vajadzētu būt atbildīgām par to valsts sistēmu izstrādi un uzturēšanu (N.SIS II).

               (13)

               Francija arī turpmāk vajadzētu būt atbildīgai par SIS 1+ tehniskā nodrošinājuma vienību. Šī atbildība ir skaidri paredzēta Šengenas konvencijā.

               (14)

               Dalībvalstu pārstāvjiem, kuri piedalās SIS 1+, būtu Padomes sistēmā jāsaskaņo savas darbības. Jāizstrādā sistēma šai organizatoriskai darbībai.

               (15)

               Komisijai vajadzētu būt pilnvarotai slēgt līgumus ar trešām personām, tostarp ar valstu struktūrām, par to uzdevumu izpildi, kādi tai doti saskaņā ar šo lēmumu, kā arī to uzdevumu izpildi, kas saistīti ar budžeta īstenošanu saskaņā ar Padomes Regulu (EK, Euratom) Nr. 1605/2002 (2002. gada 25. jūnijs) par Finanšu regulu, ko piemēro Eiropas Kopienu vispārējam budžetam (9).
               Visos šajos līgumos būtu jāievēro datu aizsardzības un datu drošības noteikumi un būtu jāņem vērā attiecīgu datu aizsardzības iestāžu nozīme, kas attiecas uz SIS, jo īpaši 1990. gada Šengenas konvencijas un šā lēmuma noteikumi.

               (16)

               Personas datu apstrādei, ko veic Komisija, piemēro Eiropas Parlamenta un Padomes Regulu (EK) Nr. 45/2001 (2000. gada 18. decembris) par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (10).

               (17)

               Eiropas datu aizsardzības uzraudzītājs, kas iecelts saskaņā ar Eiropas Parlamenta un Padomes Lēmumu 2004/55/EK (2003. gada 22. decembris), ar ko izraugās neatkarīgu uzraudzības struktūru, kas paredzēta EK līguma 286. pantā (11), ir kompetents uzraudzīt Kopienas iestāžu un struktūru pasākumus attiecībā uz personas datu apstrādi. Šengenas konvencijā ietverti īpaši noteikumi par personas datu aizsardzību un drošību.

               (18)

               Ņemot vērā to, ka mērķus, proti, migrēšanas pagaidu arhitektūras izveidi un datu migrēšanu no SIS 1+ uz SIS II, nevar pietiekami labi sasniegt atsevišķās dalībvalstīs, un to, ka rīcības mēroga vai iedarbības dēļ tos var labāk sasniegt Kopienas līmenī, Kopiena var pieņemt pasākumus saskaņā ar Eiropas Kopienas dibināšanas līguma 5. pantā noteikto un Līguma par Eiropas Savienību 2. pantā minēto subsidiaritātes principu. Saskaņā ar proporcionalitātes principu šajā regulā paredz vienīgi tos pasākumus, kas ir vajadzīgi šo mērķu sasniegšanai.

               (19)

               Šajā lēmumā ir ievērotas pamattiesības un principi, kas jo īpaši atzīti Eiropas Savienības Pamattiesību hartā.

               (20)

               Būtu jāgroza Šengenas konvencija, lai SIS 1+ varētu integrēt migrēšanas pagaidu arhitektūrā.

               (21)

               Apvienotā Karaliste piedalās šajā lēmumā saskaņā ar 5. pantu Protokolā, ar ko iekļauj Šengenas acquis Eiropas Savienības sistēmā, kurš pievienots Līgumam par Eiropas Savienību un Eiropas Kopienas dibināšanas līgumam, un 8. panta 2. punktu Padomes Lēmumā 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (12).

               (22)

               Īrija piedalās šajā lēmumā saskaņā ar 5. pantu Protokolā par Šengenas acquis iekļaušanu Eiropas Savienības sistēmā, kas pievienots Līgumam par Eiropas Savienību un Eiropas Kopienas dibināšanas līgumam, un 6. panta 2. punktu Padomes Lēmumā 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (13).

               (23)

               Šis lēmums neskar kārtību, kādā Apvienotā Karaliste un Īrija daļēji piedalās Šengenas acquis, kā attiecīgi noteikts Padomes Lēmumos 2000/365/EK un 2002/192/EK.

               (24)

               Attiecībā uz Islandi un Norvēģiju šis lēmums papildina Šengenas acquis noteikumus tā nolīguma izpratnē, kurš noslēgts starp Eiropas Savienības Padomi un Islandes Republiku un Norvēģijas Karalisti par abu minēto valstu asociēšanu Šengenas acquis
                   (14) īstenošanā, piemērošanā un pilnveidošanā tajā jomā, kura norādīta 1. panta G punktā Padomes Lēmumā 1999/437/EK (15) par dažiem pasākumiem, lai piemērotu minēto nolīgumu.

               (25)

               Attiecībā uz Šveici šis lēmums papildina Šengenas acquis noteikumus tā nolīguma izpratnē, kurš noslēgts starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā tajā jomā (16), kura norādīta Lēmuma 1999/437/EK 1. panta G punktā saistībā ar 3. pantu Padomes Lēmumā 2008/149/TI (17) par minētā nolīguma parakstīšanu Eiropas Savienības vārdā.

               (26)

               Attiecībā uz Lihtenšteinu šis lēmums papildina Šengenas acquis noteikumus tā protokola izpratnē, kurš parakstīts starp Eiropas Savienību, Eiropas Kopienu, Šveices Konfederāciju un Lihtenšteinas Firstisti par Lihtenšteinas Firstistes pievienošanos Nolīgumam starp Eiropas Savienību, Eiropas Kopienu un Šveices Konfederāciju par Šveices Konfederācijas asociēšanu Šengenas acquis īstenošanā, piemērošanā un pilnveidošanā tajā jomā, kas minēta Lēmuma 1999/437/EK 1. panta G punktā saistībā ar 3. pantu Padomes Lēmumā 2008/262/EK (2008. gada 28. februāris) par minētā protokola parakstīšanu Eiropas Savienības vārdā un dažu tā noteikumu provizorisku piemērošanu (18),

         IR PIEŅĒMUSI ŠO LĒMUMU.
   1. pants
   Vispārīgais mērķis
   1.   Šengenas Informācijas sistēmu (SIS 1+), kas izveidota saskaņā Šengenas konvencijas IV sadaļas noteikumiem, aizstāj ar jaunu sistēmu – Šengenas Informācijas sistēmu II (SIS II), kuras izveidi, darbību un izmantošanu reglamentē ar Lēmumu 2007/533/TI.
   2.   Saskaņā ar procedūrām un uzdevumu sadalījumu šajā lēmumā, Komisija un dalībvalstis izstrādā SIS II kā vienotu integrētu sistēmu un to sagatavo darbībām.
   2. pants
   Definīcijas
   Šajā lēmumā piemēro šādas definīcijas:

               a)

               “centrālā SIS II” ir SIS II tehniskā nodrošinājuma vienība, kurā ietverta datubāze – “SIS II datubāze” –, un vienotā valsts saskarne (NI-SIS);

               b)

               “C.SIS” ir SIS 1+ tehniskā nodrošinājuma vienība, kurā ietverta atsauces datubāze – “SIS 1+ datubāze” –, un vienotā valsts saskarne (N.COM);

               c)

               “N.SIS” ir SIS 1+ valsts sistēma, ko veido valstu datu sistēmas, kuras ir savienotas ar C.SIS;

               d)

               “N.SIS II” ir SIS II valsts sistēma, ko veido valstu datu sistēmas, kuras ir savienotas ar centrālo SIS II;

               e)

               “konvertētājs” ir tehnisks līdzeklis, ar kuru var nodrošināt pastāvīgu un uzticamu savienojumu C.SIS un centrālo SIS II, nodrošinot 10. panta 3. punktā paredzētās funkcijas;

               f)

               “visaptverošs tests” ir tests, kas minēts 71. panta 3. punkta c) apakšpunktā Padomes Lēmumā 2007/533/TI;

               g)

               “papildinformācijas tests” ir SIRENE biroju darbības testi.

         3. pants
   Priekšmets un piemērošanas joma
   Šajā lēmumā noteikti Komisijas un citu dalībvalstu, kuras piedalās SIS 1+, uzdevumi un pienākumi attiecībā uz šādiem uzdevumiem:

               a)

                  SIS II attīstīšanas turpināšana un uzturēšana;

               b)

                  SIS II visaptverošs tests;

               c)

               papildinformācijas tests;

               d)

               konvertētāja izstrāde un testu turpināšana;

               e)

               pagaidu migrēšanas arhitektūras izveidošana un pārbaude;

               f)

               migrēšana no SIS 1+ uz SIS II.

         4. pants
   Migrēšanas arhitektūras tehniskās sastāvdaļas
   Lai nodrošinātu migrēšanu no SIS 1+ uz SIS II, ir vajadzīgas šādas sastāvdaļas:

               a)

                  C.SIS un savienojums ar konvertētāju;

               b)

               sakaru infrastruktūra SIS 1+, kas ļautu savienot C.SIS un N.SIS;

               c)

                  N.SIS;

               d)

               centrālā SIS II, NI-SIS un sakaru infrastruktūra SIS II, kas ļautu savienot centrālo SIS II ar N.SIS II un konvertētāju;

               e)

                  N.SIS II;

               f)

               konvertētājs.

         5. pants
   Ar SIS II izstrādi saistītie galvenie uzdevumi
   1.   Komisija turpina izstrādāt SIS II, sakaru infrastruktūru un konvertētāju.
   2.   Francija padara pieejamu un vada C.SIS saskaņā ar Šengenas konvencijā paredzētajiem noteikumiem.
   3.   Dalībvalstis turpina izstrādāt N.SIS II.
   4.   Dalībvalstis, kuras piedalās SIS 1+, uztur N.SIS saskaņā ar Šengenas konvencijas noteikumiem.
   5.   Dalībvalstis, kas piedalās SIS 1+, padara pieejamu un vada SIS 1+ sakaru infrastruktūru.
   6.   Komisija koordinē darbības un sniedz vajadzīgo atbalstu 1. līdz 3. punktā minēto uzdevumu un pienākumu īstenošanai.
   6. pants
   Izstrādes turpināšana
   Pasākumus, kas vajadzīgi, lai turpinātu izstrādāt SIS II, kā minēts 5. panta 1. punktā, jo īpaši attiecībā uz pasākumiem, kas vajadzīgi, lai labotu kļūdas, pieņem saskaņā ar 17. panta 2. punktā paredzēto procedūru.
   Pasākumus, kas vajadzīgi, lai turpinātu izstrādāt SIS II, kā minēts 5. panta 3. punktā, jo īpaši attiecībā uz vienotu valsts saskarni, lai nodrošinātu N.SIS II savietojamību ar centrālo SIS II, pieņem saskaņā ar 17. panta 2. punktā paredzēto procedūru.
   7. pants
   Galvenās darbības
   1.   Komisija kopā ar dalībvalstīm, kas piedalās SIS 1+, veic visaptverošu testu.
   2.   Izveido SIS migrēšanas pagaidu arhitektūru, un šīs arhitektūras pārbaudi veic Komisija kopā ar dalībvalstīm, kuras piedalās SIS 1+.
   3.   Komisija un dalībvalstis, kuras piedalās SIS 1+, veic migrēšanu no SIS 1+ uz SIS II.
   4.   Dalībvalstis, kas piedalās SIS 1+, veic papildinformācijas apmaiņas testu.
   5.   Komisija nodrošina visu vajadzīgo atbalstu centrālā SIS II mērogā 1. līdz 4. punktā minētajām darbībām.
   6.   Darbojoties Padomē, Komisija un dalībvalstis, kuras piedalās SIS 1+, koordinē 1. līdz 3. punktā minētās darbības.
   8. pants
   Visaptverošs tests
   1.   Visaptverošu testu nesāk, pirms Komisija nav paziņojusi, ka tā uzskata, ka Lēmuma 2008/173/TI 1. pantā minēto testu izdošanās līmenis ir pietiekams, lai sāktu šādu testu.
   2.   Veic visaptverošo testu, ar kuru jo īpaši cenšas apstiprināt tādu vajadzīgo tehnisko pasākumu noslēgšanu, kurus veikusi Komisija un dalībvalstis, kuras piedalās SIS 1+, lai apstrādātu SIS II datus, un parāda, ka SIS II darbības līmenis ir vismaz līdzvērtīgs tam, kāds sasniegts ar SIS 1+.
   3.   Visaptverošo N.SIS II testu veic dalībvalstis, kuras piedalās SIS 1+, un visaptverošo centrālās SIS II testu veic Komisija.
   4.   Visaptverošo testu veic saskaņā ar sīki izstrādātu grafiku, kuru nosaka dalībvalstis, kas piedalās SIS 1+, kopā ar Komisiju darbojoties Padomē.
   5.   Visaptverošā testa pamatā ir tehniskas specifikācijas, kuras nosaka dalībvalstis, kas piedalās SIS 1+, kopā ar Komisiju darbojoties Padomē.
   6.   Darbojoties Padomē, Komisija un dalībvalstis, kuras piedalās SIS 1+, izveido kritērijus, lai noteiktu, vai ir pabeigti tehniskie pasākumi, lai apstrādātu SIS II datus, un vai SIS II darbības līmenis ir vismaz līdzvērtīgs tam, kāds sasniegts ar SIS 1+.
   7.   Darbojoties Padomē, Komisija un dalībvalstis, kuras piedalās SIS 1+, veic analīzi, izmantojot 6. punktā minētos kritērijus. Rezultātus apstiprina saskaņā ar Lēmuma 2007/533/TI 71. panta 3. punkta c) apakšpunktu.
   8.   Dalībvalstis, kas nepiedalās SIS 1+, var piedalīties visaptverošajā testā. To rezultāti neietekmē testa vispārējo apstiprināšanu.
   9. pants
   Papildinformācijas tests
   1.   Dalībvalstis, kas piedalās SIS 1+, veic SIRENE darbības testus.
   2.   Papildinformācijas testa veikšanas laikā Komisija dara pieejamu centrālo SIS II un tās sakaru infrastruktūru.
   3.   Papildinformācijas testu veic saskaņā ar sīki izstrādātu grafiku, kuru nosaka dalībvalstis, kas piedalās SIS 1+, kopā ar Komisiju darbojoties Padomē.
   4.   Papildinformācijas testa pamatā ir tehniskas specifikācijas, kuras nosaka dalībvalstis, kas piedalās SIS 1+, kopā ar Komisiju darbojoties Padomē.
   5.   Darbojoties Padomē, dalībvalstis, kuras piedalās SIS 1+, analizē testa rezultātus.
   6.   Dalībvalstis, kas nepiedalās SIS 1+, var piedalīties papildinformācijas testā. To rezultāti neietekmē testa vispārējo apstiprināšanu.
   10. pants
   Migrēšanas pagaidu arhitektūra
   1.   Izveido SIS migrēšanas pagaidu arhitektūru. Pārejas posmā konvertētājs savieno centrālo SIS II un C.SIS. N.SIS ir savienots ar C.SIS, N.SIS II ir savienots ar centrālo SIS II.
   2.   Komisija nodrošina konvertētāju, centrālo SIS II un tās sakaru infrastruktūru, kuras ir SIS migrēšanas pagaidu arhitektūras daļa.
   3.   Konvertētājs divos virzienos konvertē datus no C.SIS uz centrālo SIS II un sinhronizē C.SIS un centrālo SIS II.
   4.   Komisija pārbauda sakarus starp centrālo SIS II un konvertētāju.
   5.   Francija pārbauda sakarus starp C.SIS un konvertētāju.
   6.   Komisija un Francija pārbauda sakarus starp centrālo SIS II un C.SIS, izmantojot konvertētāju.
   7.   Francija kopā ar Komisiju ar konvertētāju savieno C.SIS ar centrālo SIS II.
   8.   Komisija kopā ar Franciju un citām dalībvalstīm, kuras piedalās SIS 1+, pārbauda visu SIS migrēšanas pagaidu arhitektūru, izmantojot Komisijas sniegtu testa plānu.
   9.   Francija vajadzības gadījumā pārbaudes mērķiem dara pieejamus datus.
   11. pants
   Migrācija no SIS 1+ uz SIS II

   1.   Lai no C.SIS varētu migrēt uz centrālo SIS II, Francija dara pieejamu SIS 1+ datu bāzi un Komisija ievada SIS 1+ datu bāzi centrālajā SIS II.
   2.   Dalībvalstis, kas piedalās SIS 1+, vēlākais līdz 2009. gada 30. septembrim migrē no N.SIS uz N.SIS II, izmantojot migrēšanas pagaidu arhitektūru, saņemot atbalstu no Francijas un no Komisijas. Vajadzības gadījumā šo datumu var mainīt saskaņā ar 17. panta 2. punktā paredzēto procedūru.
   3.   Valsts sistēmas migrēšana no SIS 1+ uz SIS II sastāv no N.SIS II datu ielādes, ja N.SIS II ir jāietver datne, valsts eksemplārs, kurā ir pilnīga vai daļēja SIS II datubāzes kopija un kurai seko katras dalībvalsts pāreja no N.SIS uz N.SIS II. Darbojoties Padomē, Komisija un dalībvalstis, kuras piedalās SIS 1+, nodrošina sīki izstrādātu migrēšanas grafiku.
   4.   Komisija migrēšanas laikā palīdz koordinēt kopējās darbības un sniedz atbalstu.
   5.   Migrēšanas procesā paredzēto pāreju veic pēc 8. panta 7. punktā minētās apstiprināšanas.
   12. pants
   Pamata tiesiskais regulējums
   Migrēšanas laikā Šengenas Informācijas sistēmai turpina piemērot Šengenas konvencijas IV sadaļas noteikumus.
   13. pants
   Sadarbība
   1.   Dalībvalstis un Komisija sadarbojas, lai veiktu šajā lēmumā ietvertās darbības saskaņā ar to attiecīgajām pilnvarām.
   2.   Komisija jo īpaši centrālā SIS II mērogā nodrošina visu vajadzīgo atbalstu N.SIS II pārbaudēm un migrēšanai.
   3.   Dalībvalstis jo īpaši N.SIS II mērogā nodrošina visu vajadzīgo atbalstu migrēšanas pagaidu infrastruktūrai.
   14. pants
   Ierakstu saglabāšana centrālajā SIS II

   1.   Neskarot attiecīgos noteikumus Šengenas konvencijas IV sadaļā, Komisija nodrošina, ka katra piekļuve personas datiem un visa personas datu apmaiņa centrālajā SIS II tiek reģistrēta, lai pārbaudītu, vai meklēšana ir vai nav likumīga, lai uzraudzītu datu apstrādes likumību un lai nodrošinātu centrālās SIS II un valstu sistēmu pareizu darbību, datu integritāti un drošību.
   2.   Ierakstos konkrēti uzrāda datu pārraides datumu un laiku, meklēšanā izmantotos datus, atsauci uz pārraidītajiem datiem, kā arī par datu apstrādi atbildīgās kompetentās iestādes nosaukumu.
   3.   Ierakstus lieto vienīgi 1. punktā minētajā nolūkā un dzēš ne ātrāk kā pēc gada un ne vēlāk kā pēc trim gadiem no to izveides dienas.
   4.   Ierakstus var glabāt ilgāk, ja tie vajadzīgi uzraudzības procedūrām, kas jau ir iesāktas.
   5.   Kompetentajām iestādēm, kuru pienākumos ir pārbaudīt, vai meklēšana ir likumīga, uzraudzīt datu apstrādes likumību, veikt pašuzraudzību, nodrošināt centrālās SIS II pareizu darbību, datu integritāti un drošību, atbilstīgi to kompetencei un pēc to lūguma ir nodrošināta piekļuve šiem ierakstiem, lai tās varētu pildīt savus pienākumus.
   15. pants
   Izmaksas
   1.   Izmaksas, ko rada migrēšana, visaptverošs tests, papildinformācijas tests, uzturēšanas un izstrādes pasākumi centrālās SIS II līmenī vai attiecībā uz komunikācijas infrastruktūru, sedz no Eiropas Savienības vispārējā budžeta.
   2.   Valstu sistēmu migrēšanas, testēšanas, uzturēšanas un izstrādes izmaksas sedz katra attiecīgā dalībvalsts.
   3.   Izmaksas, ko rada SIS 1+ līmeņa pasākumi, tostarp papildu pasākumi, kurus veic Francija, rīkojoties to dalībvalstu vārdā, kuras piedalās SIS 1+, sedz saskaņā ar Šengenas konvencijas 119. pantā paredzētajiem noteikumiem.
   16. pants
   Grozījumi Šengenas konvencijas noteikumos
   Šengenas konvencijas noteikumus ar šo groza šādi.

               1)

               Iekļauj šādu pantu:
               “92.A pants
               1.   Sākot no Padomes Regulas (EK) Nr. 1104/2008 (19) un Padomes Lēmuma 2008/839/TI (20) spēkā stāšanās dienas un paļaujoties uz minētās regulas 2. pantā ietvertajām definīcijām, Šengenas Informācijas sistēmas tehnisko arhitektūru var papildināt ar:

                           a)

                           papildu centrālo sistēmu, kurā ietver:

                                       —

                                       tehniskā nodrošinājuma vienību (centrālā SIS II), kura atrodas Francijā, un centrālās SIS II dublējumu, kas atrodas Austrijā, kuros ietverta SIS II datubāze un vienota valsts saskarne (NI-SIS),

                                       —

                                       tehnisko saslēgumu starp C.SIS un centrālo SIS II, izmantojot konvertētāju, kas ļauj konvertēt un sinhronizēt datus starp C.SIS un centrālo SIS II;

                           b)

                           valsts sistēmu (N.SIS II), ko veido valsts datu sistēmas, kuras ir saistītas ar centrālo SIS II;

                           c)

                           infrastruktūru sakariem starp centrālo SIS II un N.SIS II, kas pieslēgta NI-SIS.

                     2.   N.SIS II var aizstāt ar šīs konvencijas 92. pantā minēto valsts nodaļu, šādā gadījumā dalībvalstīm nav jābūt valsts datnei.
               3.   Centrālās SIS II datubāze ir pieejama automatizētai meklēšanai katras dalībvalsts teritorijā.
               4.   Ja kāda dalībvalsts aizstāj valsts nodaļu ar N.SIS II, 92. panta 2. un 3. punktā minētā tehniskā nodrošinājuma vienības obligātās funkcijas attiecībā uz valstu nodaļām kļūst par obligātām funkcijām attiecībā uz centrālo SIS II, neskarot pienākumus, kas minēti Lēmumā 2008/839/TI un Regulas (EK) Nr. 1104/2008 5. panta 1. punktā, 10. panta 1., 2. un 3. punktā.
               5.   Centrālā SIS II nodrošina pakalpojumus, kas vajadzīgi, lai ievadītu un apstrādātu SIS datus, veiktu N.SIS II valsts eksemplāru tiešsaistes atjaunināšanu, N.SIS II valsts eksemplāru un centrālās SIS II datu bāzes sinhronizāciju un saskanību un nodrošinātu kārtību N.SIS II valsts eksemplāru inicializēšanai un rekonstrukcijai.
               6.   Francija, kura ir atbildīga par tehniskā nodrošinājuma vienību, pārējās dalībvalstis un Komisija sadarbojas, lai nodrošinātu, ka meklēšanas rezultāts N.SIS II datnēs vai SIS II datubāzē ir līdzvērtīgs meklēšanas rezultātam 92. panta 2. punktā minēto valstu nodaļu datnēs.

               2)

               Ar šādu tekstu aizstāj 119. panta pirmās daļas pirmo teikumu:
               “Tehniskā nodrošinājuma vienības izveidošanas un lietošanas, kas minēta 92. panta 3. punktā, izmaksas, tostarp kabeļu uzstādīšanas izmaksas Šengenas Informācijas sistēmas valsts nodaļu sakariem ar tehniskā nodrošinājuma vienību, kā arī to pasākumu izmaksas, kurus veic saistībā ar uzdevumiem, kādi doti Francijai, saskaņā ar Lēmumu 2008/839/TI un Regulu (EK) Nr. 1104/2008 kopīgi apmaksā dalībvalstis.”

               3)

               Ar šādu tekstu aizstāj 119. panta otro daļu:
               “Šengenas Informācijas sistēmas valsts nodaļu izveidošanas un lietošanas izmaksas, kā arī izmaksas, ko rada uzdevumi, kas valstu sistēmām doti saskaņā ar Lēmumu 2008/839/TI un Regulu (EK) Nr. 1104/2008, sedz katra dalībvalsts atsevišķi.”

         17. pants
   Komiteja
   1.   Komisijai palīdz komiteja, kas izveidota saskaņā ar Lēmuma 2007/533/TI 67. panta 1. punktu.
   2.   Ja ir atsauce uz šo punktu, piemēro Lēmuma 2007/533/TI 67. pantā izklāstīto procedūru.
   18. pants
   Ziņošana
   Par SIS II izstrādes gaitu un migrēšanu no SIS 1+ uz SIS II Komisija ik pēc sešiem mēnešiem iesniedz progresa ziņojumu Padomei un Eiropas Parlamentam, šādu ziņojumu pirmoreiz iesniedz 2009. gada pirmo sešu mēnešu laikposma beigās.
   19. pants
   Stāšanās spēkā un piemērošana
   Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī. Tas zaudē spēku dienā, ko nosaka Padome, rīkojoties saskaņā ar Lēmuma 2007/533/TI 71. panta 2. punktu, un ne vēlāk kā 2010. gada 30. jūnijā.

      Luksemburgā, 2008. gada 24. oktobrī

            Padomes vārdā —

            priekšsēdētāja

         M. ALLIOT-MARIE

      (1)  2008. gada 24. septembra Atzinums (Oficiālajā Vēstnesī vēl nav publicēts).

      (2)  OV L 239, 22.9.2000., 19. lpp.

      (3)  OV L 328, 13.12.2001., 4. lpp.

      (4)  OV L 328, 13.12.2001., 1. lpp.

      (5)  OV L 205, 7.8.2007., 63. lpp.

      (6)  OV L 381, 28.12.2006., 4. lpp.

      (7)  OV L 57, 1.3.2008., 1. lpp.

      (8)  OV L 57, 1.3.2008., 14. lpp.

      (9)  OV L 248, 16.9.2002., 1. lpp.

      (10)  OV L 8, 12.1.2001., 1. lpp.

      (11)  OV L 12, 17.1.2004., 47. lpp.

      (12)  OV L 131, 1.6.2000., 43. lpp.

      (13)  OV L 64, 7.3.2002., 20. lpp.

      (14)  OV L 176, 10.7.1999., 36. lpp.

      (15)  OV L 176, 10.7.1999., 31. lpp.

      (16)  OV L 53, 27.2.2008., 52. lpp.

      (17)  OV L 53, 27.2.2008., 50. lpp.

      (18)  OV L 83, 26.3.2008., 5. lpp.

      (19)  OV L 299, 8.11.2008., 1. lpp.

      (20)  OV L 299, 8.11.2008., 43. lpp.”


title: Komisijas Īstenošanas lēmums ( 2011. gada 1. jūlijs ) par 2011. gada finansējumu darbībām veterinārijas jomā, kas saistītas ar Eiropas Savienības informācijas politiku, atbalstu starptautiskām organizācijām, slimību izziņošanu un veterināro procedūru datorizāciju

text:
               2.7.2011

               LV

               Eiropas Savienības Oficiālais Vēstnesis

               C 193/3

         KOMISIJAS ĪSTENOŠANAS LĒMUMS
   (2011. gada 1. jūlijs)
   par 2011. gada finansējumu darbībām veterinārijas jomā, kas saistītas ar Eiropas Savienības informācijas politiku, atbalstu starptautiskām organizācijām, slimību izziņošanu un veterināro procedūru datorizāciju
   2011/C 193/03
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 20. un 23. pantu, 35. panta 2. punktu, 36. panta 2. punktu un 41. pantu,
   tā kā:

               (1)

               Saskaņā ar Finanšu regulas 75. pantu un Īstenošanas kārtības 90. panta 1. punktu pirms izdevumu saistību uzņemšanās no Eiropas Savienības budžeta iestāde vai institūcijas, kam iestāde ir deleģējusi attiecīgas pilnvaras, pieņem finansēšanas lēmumu, kurā izklāstītas ar izdevumiem saistītās darbības būtiskās sastāvdaļas.

               (2)

               Saskaņā ar Finanšu regulas 110. pantu attiecībā uz dotācijām ir jāpieņem ikgadēja darba programma.

               (3)

               Ir jāizveido darba programma Eiropas Savienības darbībām veterinārijas jomā, kas saistītas ar informācijas politiku, atbalstu starptautiskām organizācijām, slimību izziņošanu un veterināro procedūru datorizāciju.

               (4)

               Pielikumos iekļautā darba programma ir pietiekami detalizēts pamats Komisijas 2002. gada 23. decembra Regulas (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2) (turpmāk “Īstenošanas kārtība”), 90. panta 2. un 3. punkta nozīmē, tāpēc šis lēmums uzskatāms par finansēšanas lēmumu attiecībā uz izdevumiem, kas darba programmā paredzēti dotācijām un iepirkumiem.

               (5)

               Saskaņā ar Lēmuma 2009/470/EK 19. pantu Savienība sniedz finansiālu ieguldījumu informācijas politikas izveidē dzīvnieku veselības, dzīvnieku labturības un dzīvnieku izcelsmes pārtikas produktu nekaitīguma jomā, tostarp tādu pētījumu veikšanai, kas vajadzīgi, lai sagatavotu un izstrādātu tiesību aktus dzīvnieku labturības jomā.

               (6)

               Lēmuma 2009/470/EK 19. panta a) punkta i) apakšpunktā paredzēts, ka Savienība sniedz finansiālu ieguldījumu, lai apkopotu un glabātu visu informāciju, kas saistīta ar Savienības tiesību aktiem par dzīvnieku veselību, dzīvnieku labturību un dzīvnieku izcelsmes pārtikas produktu nekaitīgumu.

               (7)

               Iepriekšējos gados ir veikti komunikācijas pasākumi, lai pievērstu ieinteresēto personu, organizāciju un visas sabiedrības uzmanību dzīvnieku veselības jautājumiem un dzīvnieku veselības stratēģijas principiem. Ir lietderīgi 2011. gadā turpināt šos komunikācijas pasākumus.

               (8)

               Lai definētu, kādu komunikācijas stratēģiju pieņemt laikposmam no 2012. gada un turpmāk, ir lietderīgi veikt visaptverošu novērtējumu par dzīvnieku veselības jautājumu popularizēšanas pasākumiem, ko īstenojusi Komisija, un dzīvnieku veselības stratēģiju laikā no 2008. līdz 2010.gadam.

               (9)

               Saskaņā ar Lēmuma 2009/470/EK 22. pantu Savienība var veikt vai palīdzēt dalībvalstīm vai starptautiskām organizācijām veikt vajadzīgos tehniskos un zinātniskos pasākumus, lai izstrādātu Savienības tiesību aktus veterinārijas jomā un veicinātu izglītību vai apmācību veterinārijas jomā.

               (10)

               Saskaņā ar Īstenošanas kārtības 168. panta 1. punkta c) apakšpunktu struktūrām, kas faktiski ir monopolstāvoklī, dotācijas var piešķirt, neizsakot uzaicinājumu iesniegt priekšlikumus. Saskaņā ar PTO Līgumu par sanitāro un fitosanitāro pasākumu piemērošanu Pasaules Dzīvnieku veselības organizācija (OIE) ir standartu noteicēja struktūra, un tā ir starpvaldību organizācija, kas atbild par dzīvnieku veselības un labturības uzlabošanu visā pasaulē, īstenojot tās noteiktos standartus, tāpēc tā faktiski šajā nozarē ir monopolstāvoklī, un attiecīgi uzaicinājums iesniegt priekšlikumus nav vajadzīgs, lai ES varētu sniegt ieguldījumu Pasaules konferenču un reģionālo semināru rīkošanai par dzīvnieku veselību un labturību.

               (11)

               Lēmuma 2009/470/EK 35. panta 1. punktā paredzēts, ka Savienības finansiālo atbalstu var saņemt dzīvnieku identifikācijas un slimību reģistrācijas sistēmu ieviešanai.

               (12)

               Savienības finansiālais ieguldījums būtu jāpiešķir, lai pārvaldītu un uzlabotu Dzīvnieku slimību izziņošanas sistēmu (ADNS), kuras pamatā ir Komisijas 2005. gada 1. marta Lēmums 2005/176/EK par kodificētas veidlapas un kodu noteikšanu dzīvnieku slimību izziņošanai saskaņā ar Padomes Direktīvu 82/894/EEK (3).

               (13)

               Lēmuma 2009/470/EK 36. pantā paredzēts, ka Savienības finansiālo ieguldījumu var piešķirt atsevišķām datorizētām sistēmām, ko izmanto saistībā ar tirdzniecību un importu Savienības robežās.

               (14)

               Ir jāturpina sniegt finansiāls ieguldījums, lai mitinātu, pārvaldītu un uzturētu integrēto datorizēto veterināro sistēmu TRACES (tirdzniecības kontroles un ekspertu sistēma), kas ieviesta ar Komisijas 2002. gada 30. decembra Lēmumu 2003/24/EK par integrētas datorizētas veterinārās sistēmas izveidi (4).

               (15)

               Lēmuma 2009/470/EK 41. pantā ir paredzēts, ka Komisija iesniedz ziņojumu Padomei un Parlamentam par dzīvnieku veselības stāvokli un dzīvnieku slimību izskaušanas kontroles un monitoringa programmu īstenošanas izmaksu lietderību.

               (16)

               Šajā finansēšanas lēmumā var ietvert arī procentu maksu par novēlotu maksājumu, pamatojoties uz Finanšu regulas 83. pantu un Īstenošanas kārtības 106. panta 5. punktu.

               (17)

               Lai piemērotu šo lēmumu, ir jādefinē termins “būtiskas izmaiņas” Īstenošanas kārtības 90. panta 4. punkta nozīmē.

               (18)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO LĒMUMU.
   1. pants
   Ar šo pieņem ikgadējo darba programmu Lēmuma 2009/470/EK 20. un 23. panta, 35. panta 2. punkta, 36. panta 2. punkta un 41. panta īstenošanai, kā izklāstīts I un II pielikumā.
   Šī darba programma ir finansēšanas lēmums Finanšu regulas 75. panta nozīmē.
   2. pants
   Maksimālais ieguldījums programmas īstenošanā, ko apstiprina ar šo lēmumu, ir noteikts EUR 5 370 000 apmērā, ko finansē no šādas Eiropas Savienības 2011. gada vispārējā budžeta pozīcijas:

               —

               budžeta pozīcija 17040201: EUR 5 370 000.

         Šīs apropriācijas var segt arī procentu maksu par novēlotu maksājumu.
   3. pants
   Budžeta īstenošanu saistībā ar pienākumiem, kas minēti pielikuma 1.2.1. darbībā, var uzticēt šādai starptautiskai organizācijai, kura attiecībā uz grāmatvedības, revīzijas, iekšējās kontroles un iepirkumu procedūrām rīkojas saskaņā ar standartiem, kas nodrošina starptautiski pieņemtiem standartiem līdzvērtīgas garantijas, proti, Pasaules Dzīvnieku veselības organizācijai (OIE).
   4. pants
   1.   Saskaņā ar pareizas finanšu vadības un proporcionalitātes principu kredītrīkotājs šajā lēmumā var pieņemt jebkādas izmaiņas, kuras nav uzskatāmas par būtiskām Regulas (EK, Euratom) Nr. 2342/2002 90. panta 4. punkta nozīmē.
   2.   Kopējās izmaiņas darba programmā paredzētajās apropriācijās, kuras nepārsniedz 10 % no šā lēmuma 2. pantā noteiktā maksimālā ieguldījuma, nav uzskatāmas par būtiskām Regulas (EK, Euratom) Nr. 2342/2002 90. panta 4. punkta nozīmē, ja tās ievērojami neietekmē darba programmas būtību un mērķus.
   5. pants
   Saskaņā ar nosacījumiem, kas sīki aprakstīti pievienotajā darba programmā, Pasaules Dzīvnieku veselības organizācijai (OIE) un pirmās starptautiskās konferences par dzīvnieku veselības uzraudzību (International Conference on Animal Health Surveillance – ICAHS) rīkošanai dotācijas var piešķirt bez uzaicinājuma iesniegt priekšlikumus.

      Briselē, 2011. gada 1. jūlijā

            Komisijas vārdā –

            Komisijas loceklis

         John DALLI

      (1)  OV L 155, 18.6.2009., 30. lpp.

      (2)  OV L 357, 31.12.2002., 1. lpp.

      (3)  OV L 59, 5.3.2005., 40. lpp.

      (4)  OV L 8, 14.1.2003., 44. lpp.

      I PIELIKUMS

         Padomes 2009. gada 25. maija Lēmums 2009/470/EK par izdevumiem veterinārijas jomā un jo īpaši tā 20. un 23. pants, 35. panta 2. punkts, 36. panta 2. punkts un 41. pants – 2011. gada darba programma
         1.1.   Ievads

         Šajā programmā ir astoņi īstenošanas pasākumi 2011. gadam. Pamatojoties uz mērķiem, kas noteikti Padomes 2009. gada 25. maija Lēmumā 2009/470/EK par izdevumiem veterinārijas jomā, budžeta sadale un galvenās darbības ir šādas.

                     —

                     Dotācijas (īsteno centralizētas vadības kārtībā) (1.2.1.)

                                 —

                                 Savienības finansiālais ieguldījums, lai rīkotu pasaules mēroga konferences par ūdens dzīvnieku veselību, trakumsērgas kontroli un mutes un nagu sērgu, kā arī reģionālos seminārus par sanitārās informācijas sistēmām, dzīvnieku labturību un dzīvnieku izcelsmes pārtikas nekaitīgumu, ne vairāk kā EUR 660 000.

                     —

                     Iepirkumi (īsteno tiešas centralizētas vadības kārtībā) (1.3.)

                                 —

                                 Pamatlīgumu izmantošana informācijas publicēšanai un izplatīšanai par dzīvnieku veselības jautājumiem un dzīvnieku veselības stratēģijas principiem; ne vairāk kā EUR 1 500 000 (1.3.1.).

                                 —

                                 Pamatlīgumu izmantošana pētījumiem, publikācijām un informācijas izplatīšanai, lai atbalstītu dzīvnieku labturības stratēģiju; ne vairāk kā EUR 575 000 (1.3.2.).

                                 —

                                 Atklāti uzaicinājumi iesniegt priekšlikumus pētījumiem, publikācijām un informācijas izplatīšanai, lai atbalstītu dzīvnieku labturības stratēģiju; ne vairāk kā EUR 210 000 (1.3.3.).

                                 —

                                 Pamatlīgumu izmantošana, lai atjauninātu Dzīvnieku slimību izziņošanas sistēmu (ADNS) ar vajadzīgajiem tehniskajiem uzlabojumiem; ne vairāk kā EUR 350 000 (1.3.4.).

                                 —

                                 Pamatlīgumu izmantošana, lai mitinātu, uzturētu un pilnveidotu integrēto datorizēto veterināro sistēmu TRACES (tirdzniecības kontroles un ekspertu sistēma); ne vairāk kā EUR 1 975 000 (1.3.5.).

                                 —

                                 Pamatlīguma izmantošana pētījumu veikšanai, kas pamato ziņojumu par dzīvnieku veselības stāvokli un dzīvnieku slimību izskaušanas kontroles un monitoringa programmu īstenošanas izmaksu lietderību; ne vairāk kā EUR 100 000 (1.3.6.).

               1.2.   Dotācijas

         1.2.1.   Pasaules mēroga konferences par ūdens dzīvnieku veselību, trakumsērgas kontroli un mutes un nagu sērgu, kā arī reģionālie semināri par sanitārās informācijas sistēmām, dzīvnieku labturību un dzīvnieku izcelsmes pārtikas nekaitīgumu

         Par dotācijām noslēdz rakstveida līgumus.
         JURIDISKAIS PAMATS
         Padomes Lēmuma 2009/470/EK 23. pants
         BUDŽETA POZĪCIJA
         17 04 02 01
         ĪSTENOTĀJA STRUKTŪRA
         Pasaules Dzīvnieku veselības organizācija (OIE) ir starpvaldību organizācija, kas atbild par dzīvnieku veselības uzlabošanu visā pasaulē. Lai uzlabotu dzīvnieku veselības stāvokli visā pasaulē un tādējādi samazinātu dzīvnieku slimību risku Eiropas Savienībā, ir svarīgi, lai visas OIE dalībvalstis būtu informētas par ES pieeju dzīvnieku veselībai un labturībai un lai ES aktīvi atbalstītu OIE rīkotās konferences un mācību seminārus, tādējādi vienlaikus informējot par dzīvnieku veselības un labturības politiku Savienībā.
         Saskaņā ar Īstenošanas kārtības 168. panta 1. punkta c) apakšpunktu struktūrām, kas faktiski ir monopolstāvoklī, dotācijas var piešķirt, neizsakot uzaicinājumu iesniegt priekšlikumus. Saskaņā ar PTO Līgumu par sanitāro un fitosanitāro pasākumu piemērošanu OIE ir standartu noteicēja struktūra, un tā ir starpvaldību organizācija, kas atbild par dzīvnieku veselības un labturības uzlabošanu visā pasaulē, īstenojot tās noteiktos standartus, tāpēc tā faktiski šajā nozarē ir monopolstāvoklī un attiecīgi uzaicinājums iesniegt priekšlikumus nav vajadzīgs, lai ES varētu sniegt ieguldījumu pasaules konferenču un reģionālo semināru rīkošanai par dzīvnieku veselību un labturību.
         2010. gada 7. jūnijā Komisija un OIE parakstīja ilgtermiņa pamatlīgumu, ar ko noteica savstarpējās sadarbības administratīvo un finansiālo kārtību (līgums pievienots) un ar ko “Līgums par Eiropas Savienības ieguldījumu sadarbībai ar starptautisku organizāciju” (“standarta ieguldījumu līgums” jeb “SIL”) attiecas uz globālajām, reģionālajām vai valsts programmām un darbībām, kuru administrēšanu veic OIE un kuras finansē vai līdzfinansē Eiropas Savienība.
         Šo pamatlīgumu Komisijas vārdā parakstīja Attīstības un sadarbības ģenerāldirektorāts (AIDCO). Agrāk jau ir veikts detalizēts un pilnīgs OIE novērtējums, izmantojot tā saucamo “četru pīlāru novērtējumu”, kurā konstatēja, ka OIE grāmatvedības, revīzijas, kontroles un iepirkuma procedūras atbilst standartiem, kas sniedz starptautiski pieņemtiem standartiem līdzvērtīgas garantijas.
         IZPILDĀMIE MĒRĶI UN PAREDZAMIE REZULTĀTI
         Informēt visus OIE locekļus par ES pieeju dzīvnieku veselībai un labturībai, popularizējot Savienības dzīvnieku veselības un labturības politiku OIE rīkotajās konferencēs un mācību semināros. Visbeidzot uzlabot dzīvnieku veselības stāvokli visā pasaulē un tādējādi samazināt dzīvnieku veselības risku Eiropas Savienībā.
         ĪSTENOŠANAS PASĀKUMA APRAKSTS UN MĒRĶI
         II pielikumā sniegts apraksts dažādām darbībām, ko finansē saskaņā ar šo punktu.
         ĪSTENOŠANA
         Centralizēta vadība
         TIEŠĀ PIEŠĶIRŠANA: 168. PANTA 1. PUNKTA C) APAKŠPUNKTS
         PLĀNOTĀ IEGULDĪJUMA SUMMA
         EUR 660 000
         MAKSIMĀLĀ ATĻAUTĀ LĪDZFINANSĒJUMA LIKME
         Neattiecas
         1.3.   Iepirkumi

         2011. gada iepirkuma līgumiem atvēlētā budžeta kopsumma ir EUR 4 710 000.
         1.3.1.   Publikācijas un informācijas izplatīšana dzīvnieku veselības jautājumu un dzīvnieku veselības stratēģijas principu popularizēšanai

         JURIDISKAIS PAMATS
         Lēmuma 2009/470/EK 20. pants
         BUDŽETA POZĪCIJA
         17 04 02 01
         PROVIZORISKAIS LĪGUMU SKAITS UN VEIDI
         Vismaz četru konkrētu pakalpojumu līgumu slēgšana (izmantojot esošos pamatlīgumus)
         PAREDZAMO LĪGUMU PRIEKŠMETS (JA IESPĒJAMS)

                     —

                     Izstrādāt komunikācijas kampaņu ES veterinārijas nedēļai 2011. gadā, lai popularizētu Savienības dzīvnieku veselības politiku, tostarp rīkot dažādus pasākumus, veikt loģistikas darbības un sagatavot reklāmas materiālus.

                     —

                     Novērtēt 2008. līdz 2010. gadā īstenoto komunikācijas kampaņu ietekmi (ieskaitot, bet neaprobežojoties tikai ar Veterinārijas nedēļas konferenci un pasākumiem One Health Roadshow un “Pasaules veterinārijas gads 2011”).

                     —

                     Turpināt tulkot un atjaunināt interneta rokasgrāmatu par trakumsērgas profilaksi.

                     —

                     Veikt priekšdarbus ES veterinārijas nedēļas 2012. gadā sagatavošanai.

               ĪSTENOŠANA
         Tieša centralizēta
         IEPIRKUMA PROCEDŪRAS UZSĀKŠANAS PAREDZAMAIS GRAFIKS
         2011. gada pirmā puse
         PROVIZORISKĀ SUMMA, KAS PAREDZĒTA UZAICINĀJUMIEM UZ KONKURSU
         EUR 1 500 000
         KONKRĒTS LĪGUMS (TIKAI ATTIECĪGĀ GADĪJUMĀ)
         Vismaz četru konkrētu pakalpojumu līgumu slēgšana atbilstoši pamatlīguma atsaucei SANCO/2009/A1/055
         1.3.2.   Pētījums dzīvnieku labturības līdzšinējās politikas atbalstam un esošo komunikācijas līdzekļu uzturēšana (pamatlīgumi)

         JURIDISKAIS PAMATS
         Lēmuma 2009/470/EK 20. un 23. pants
         BUDŽETA POZĪCIJA
         17 04 02 01
         PROVIZORISKAIS LĪGUMU SKAITS UN VEIDI
         Ne vairāk kā seši pakalpojumu līgumi (izmantojot esošo pamatlīgumu)
         PAREDZAMO LĪGUMU PRIEKŠMETS (JA IESPĒJAMS)

                     a)

                     viens pētījums par saimniecībās audzētu zivju labturību;

                     b)

                     ne vairāk kā četru tādu pasākumu organizēšana vai līdzdalība to organizēšanā, kas popularizē ES dzīvnieku labturības standartus, lai tos labāk īstenotu ES;

                     c)

                     īpašu, dzīvnieku labturībai veltītu esošu tīmekļa vietņu, proti, Farmland un Animal Welfare Education, uzturēšana;

                     d)

                     publikāciju par dzīvnieku labturību izstrāde.

               ĪSTENOŠANA
         Tieša centralizēta
         IEPIRKUMA PROCEDŪRAS UZSĀKŠANAS PAREDZAMAIS GRAFIKS
         2011. gada jūlijs
         PROVIZORISKĀ SUMMA, KAS PAREDZĒTA UZAICINĀJUMIEM UZ KONKURSU
         EUR 575 000
         KONKRĒTI LĪGUMI
         Ne vairāk kā piecu konkrētu pakalpojumu līgumu slēgšana atbilstoši pamatlīguma atsaucei SANCO/2009/A1/005 (partija Nr. 1 un 2) un viena konkrēta pakalpojuma līguma slēgšana atbilstoši pamatlīguma atsaucei SANCO/2008/01/055 (partija Nr. 3)
         1.3.3.   Pētījums un pasākums dzīvnieku labturības līdzšinējās politikas atbalstam (atklāti konkursa uzaicinājumi)

         JURIDISKAIS PAMATS
         Lēmuma 2009/470/EK 20. un 23. pants
         BUDŽETA POZĪCIJA
         17 04 02 01
         PROVIZORISKAIS LĪGUMU SKAITS UN VEIDI
         Ne vairāk kā divi pakalpojumu līgumi (atklāts konkursa uzaicinājums).
         PAREDZAMO LĪGUMU PRIEKŠMETS (JA IESPĒJAMS)

                     a)

                     viens pētījums, lai pamatotu ziņojumu par liellopu savaldīšanas iekārtām, kurās dzīvnieki tiek apgriezti kājām gaisā vai nostādīti citā nedabiskā stāvoklī, atbilstoši 27. panta 2. punktam Regulā (EK) Nr. 1099/2009 par dzīvnieku aizsardzību nonāvēšanas laikā;

                     b)

                     līdzdalība tāda pasākuma organizēšanā, kura mērķis ir veicināt savstarpēju izpratni par dzīvnieku labturību ārpus ES.

               ĪSTENOŠANA
         Tieša centralizēta
         IEPIRKUMA PROCEDŪRAS UZSĀKŠANAS PAREDZAMAIS GRAFIKS
         2011. gada jūlijs
         PROVIZORISKĀ SUMMA, KAS PAREDZĒTA UZAICINĀJUMIEM UZ KONKURSU
         EUR 210 000
         KONKRĒTI LĪGUMI
         Ne vairāk kā trīs atklāti konkursa uzaicinājumi
         1.3.4.   Dzīvnieku slimību izziņošanas sistēma (ADNS)

         JURIDISKAIS PAMATS
         Padomes Lēmuma 2009/470/EK 35. panta 2. punkts
         BUDŽETA POZĪCIJA
         17 04 02 01
         PROVIZORISKAIS LĪGUMU SKAITS UN VEIDI
         Ne vairāk kā trīs pakalpojumu līgumi (izmantojot esošos pamatlīgumus)
         PAREDZAMO LĪGUMU PRIEKŠMETS (JA IESPĒJAMS)
         Šā iepirkuma līguma mērķis ir:

                     a)

                     turpināt iesākto darbu saistībā ar ADNS sistēmu;

                     b)

                     kartografēšana: labāka kartogrāfijas rīku izmantošana;

                     c)

                     licences un atbalsts.

               ĪSTENOŠANA
         Tieša centralizēta
         IEPIRKUMA PROCEDŪRAS UZSĀKŠANAS PAREDZAMAIS GRAFIKS

            DIGIT ģenerāldirektorāts to jau ir īstenojis
         PROVIZORISKĀ SUMMA, KAS PAREDZĒTA UZAICINĀJUMIEM UZ KONKURSU
         EUR 350 000
         KONKRĒTS LĪGUMS
         Ne vairāk kā trīs konkrētu pakalpojumu līgumu noslēgšana (2011. gadā) atbilstoši pamatlīguma atsaucei DI 5710-5750
         1.3.5.   Integrētās datorizētās veterinārās sistēmas TRACES (tirdzniecības kontroles un ekspertu sistēma) mitināšana, pārvaldība, uzturēšana un turpmāka izstrāde

         JURIDISKAIS PAMATS
         Padomes Lēmuma 2009/470/EK 36. panta 2. punkts
         BUDŽETA POZĪCIJA
         17 04 02 01
         PROVIZORISKAIS LĪGUMU SKAITS UN VEIDI
         Vairāki pakalpojumu līgumi (izmantojot esošos pamatlīgumus)
         PAREDZAMO LĪGUMU PRIEKŠMETS (JA IESPĒJAMS)

                     a)

                     EUR 1 925 000 integrētās datorizētās veterinārās sistēmas TRACES (tirdzniecības kontroles un ekspertu sistēma) mitināšanai, pārvaldībai un uzturēšanai, TRACES lietotāju loģistikas atbalstam, ieguldījumam centrālajos pakalpojumos, komunikācijā, tīmekļa vietnē, drošībā un programmatūru licenču iepirkšanai (uzturēšanai un atbalstam);

                     b)

                     EUR 50 000, lai izstrādātu un ieviestu informācijas platformu informācijas apmaiņai starp valstu datubāzēm par liellopiem, kombinējot ar sertifikāciju TRACES sistēmā.

               ĪSTENOŠANA
         Tieša centralizēta
         IEPIRKUMA PROCEDŪRAS UZSĀKŠANAS PAREDZAMAIS GRAFIKS
         Parakstītie pamatlīgumi attiecībā uz visu, izņemot administratīvo nolīgumu ar DIGIT par mitināšanu
         PROVIZORISKĀ SUMMA, KAS PAREDZĒTA UZAICINĀJUMIEM UZ KONKURSU
         EUR 1 975 000 (daļa no 140 miljoniem EUR ESP DESIS I & II (DIGIT IT izstrādes dienesti))
         KONKRĒTS LĪGUMS
         Vairāku konkrētu pakalpojumu līgumu slēgšana (2011. gada pirmajā pusgadā) atbilstoši pamatlīguma atsaucēm DIGIT

         1.3.6.   Tādu pētījumu veikšana, kas pamato ziņojumu par dzīvnieku veselības stāvokli un dzīvnieku slimību izskaušanas kontroles un monitoringa programmu īstenošanas izmaksu lietderību

         JURIDISKAIS PAMATS
         Padomes Lēmuma 2009/470/EK 41. pants
         BUDŽETA POZĪCIJA
         17 04 02 01
         PROVIZORISKAIS LĪGUMU SKAITS UN VEIDI
         Divi pakalpojumu līgumi (izmantojot esošo pamatlīgumu); OV L 313, 28.11.2009., 129. lpp.
         PAREDZAMO LĪGUMU PRIEKŠMETS (JA IESPĒJAMS)
         Sagatavot pētījumus, kas palīdzēs pabeigt Lēmuma 2009/470/EK 41. pantā minēto ziņojumu
         ĪSTENOŠANA
         Tieša centralizēta
         IEPIRKUMA PROCEDŪRAS UZSĀKŠANAS PAREDZAMAIS GRAFIKS
         2011. gada otrais pusgads
         PROVIZORISKĀ SUMMA, KAS PAREDZĒTA UZAICINĀJUMIEM UZ KONKURSU
         EUR 100 000
         KONKRĒTS LĪGUMS
         Divu konkrētu pakalpojumu līgumu slēgšana (2011. gada pirmajā pusgadā) atbilstoši pamatlīguma atsaucei SANCO/2008/01/055

      II PIELIKUMS

         To pasākumu kopsavilkums, ko OIE organizēs 2011. gadā saskaņā ar I pielikuma 1.2.1. punktu

                  Pasākums

                  Vieta

                  Datumi (2011. gadā)

                  1.

                  Pasaules mēroga konferences

                  1.1.

                  Ūdensdzīvnieku veselības programmas un ieguvumi no tām pasaules pārtikas nekaitīguma kontekstā

                  Panama
                  (Panama)

                  2011. gada 27.–29. jūnijā

                  1.2.

                  Trakumsērgas kontrole

                  Seula
                  (Korejas Republika)

                  2011. gada 7.–9. septembrī

                  1.3.

                  Otrā starptautiskā konference par mutes un nagu sērgu: “Virzībā uz pasaules mēroga kontroli”

                  Taizeme

                  2012. gada pirmais pusgads

                  2.

                  Semināri un darbsemināri

                  2.1.

                  Eiropas reģiona seminārs (OIE reģions) par OIE valstu svarīgākajiem aspektiem attiecībā uz sanitārās informācijas sistēmām (WAHIS/WAHID)

                  Vladimira
                  (Krievija)

                  2011. gada 15.–17. jūnijā

                  2.2.

                  Eiropas reģiona seminārs (OIE reģions) par OIE valstu svarīgākajiem aspektiem attiecībā uz dzīvnieku labturību saistībā ar dzīvnieku veselības stratēģiju Eiropai

                  Kijeva
                  (Ukraina)

                  Datums tiks precizēts

                  2.3.

                  Eiropas reģiona seminārs (OIE reģions) par OIE valstu svarīgākajiem aspektiem attiecībā uz dzīvnieku izcelsmes pārtikas nekaitīgumu

                  Itālija

                  2011. gada 7.–11. novembris


title: 2010/797/ES: Apvienotās veterinārijas komitejas, kas izveidota ar Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, Lēmums Nr. 1/2010 ( 2010. gada 1. decembris ) par Nolīguma 11. pielikuma 1., 2., 5., 6., 10. un 11. papildinājuma grozījumiem

text:
               22.12.2010

               LV

               Eiropas Savienības Oficiālais Vēstnesis

               L 338/50

         APVIENOTĀS VETERINĀRIJAS KOMITEJAS, KAS IZVEIDOTA AR NOLĪGUMU STARP EIROPAS KOPIENU UN ŠVEICES KONFEDERĀCIJU PAR LAUKSAIMNIECĪBAS PRODUKTU TIRDZNIECĪBU, LĒMUMS Nr. 1/2010
   (2010. gada 1. decembris)
   par Nolīguma 11. pielikuma 1., 2., 5., 6., 10. un 11. papildinājuma grozījumiem
   (2010/797/ES)
   APVIENOTĀ VETERINĀRIJAS KOMITEJA,
   ņemot vērā Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību (turpmāk “Lauksaimniecības nolīgums”) un jo īpaši tā 11. pielikuma 19. panta 3. punktu,
   tā kā:

               (1)

               Lauksaimniecības nolīgums stājās spēkā 2002. gada 1. jūnijā.

               (2)

               Saskaņā ar Lauksaimniecības nolīguma 11. pielikuma 19. panta 1. punktu Apvienotā veterinārijas komiteja izskata visus jautājumus saistībā ar minēto pielikumu un tā īstenošanu un veic tajā paredzētos uzdevumus. Saskaņā ar Nolīguma 11. pielikuma 19. panta 3. punktu Apvienotā veterinārijas komiteja var nolemt grozīt 11. pielikuma papildinājumus, jo īpaši nolūkā tos pielāgot un atjaunināt.

               (3)

               Lauksaimniecības nolīguma 11. pielikuma papildinājumus pirmo reizi grozīja ar Apvienotās veterinārijas komitejas, kas izveidota ar Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, Lēmumu Nr. 2/2003 (2003. gada 25. novembris) par Nolīguma 11. pielikuma 1., 2., 3., 4., 5., 6. un 11. papildinājuma grozījumiem (1).

               (4)

               Lauksaimniecības nolīguma 11. pielikuma papildinājumos jaunākie grozījumi izdarīti ar Apvienotās veterinārijas komitejas, kas izveidota ar Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, Lēmumu Nr. 1/2008 (2008. gada 23. decembris) par Nolīguma 11. pielikuma 2., 3., 4., 5., 6. un 10. papildinājuma grozījumiem (2).

               (5)

               Šveices Konfederācija ir iesniegusi lūgumu pagarināt piemērošanas termiņu atkāpei, kura bija iepriekš piešķirta tādu mājas cūku liemeņu un gaļas pārbaudei uz Trichinella, kuras turētas nobarošanai un kaušanai nelielas jaudas kaušanas uzņēmumos. Tā kā minētos mājas cūku liemeņus un gaļu, kā arī gaļas izstrādājumus, gaļas produktus un pārstrādātos gaļas produktus, kas no tiem iegūti, nevar izmantot tirdzniecībā ar Eiropas Savienības dalībvalstīm saskaņā ar 9. panta a) punktu Šveices Iekšlietu federālā departamenta rīkojumā par dzīvnieku izcelsmes pārtikas produktiem (RS 817.022.108), šādu lūgumu var izpildīt. Minētā atkāpe attiecīgi būtu jāpiemēro līdz 2014. gada 31. decembrim.

               (6)

               Kopš jaunāko grozījumu izdarīšanas Nolīguma 11. pielikuma papildinājumos Lauksaimniecības nolīguma 11. pielikuma 1., 2., 5., 6. un 10. papildinājuma tiesību normas arī ir tikušas grozītas. Tādēļ būtu jāatjaunina 11. pielikuma 11. papildinājumā minētās kontaktadreses.

               (7)

               Attiecīgi ir jāpielāgo Lauksaimniecības nolīguma 11. pielikuma 1., 2., 5., 6., 10. un 11. papildinājums,

         IR PIEŅĒMUSI ŠO LĒMUMU.
   1. pants
   Lauksaimniecības nolīguma 11. pielikuma 1., 2., 5., 6., 10. un 11. papildinājumu groza saskaņā ar šā lēmuma I līdz VI pielikumu.
   2. pants
   Šo lēmumu, kas sagatavots divos eksemplāros, paraksta abi līdzpriekšsēdētāji vai citas pilnvarotas personas, kas rīkojas Pušu vārdā.
   3. pants
   Šis lēmums stājas spēkā dienā, kad abas Puses būs to parakstījušas.
   4. pants
   Šo lēmumu publicē Eiropas Savienības Oficiālajā Vēstnesī.

      Bernē, 2010. gada 1. decembrī

            Šveices Konfederācijas vārdā –

            delegācijas vadītājs

         Hans WYSS

      Briselē, 2010. gada 1. decembrī

            Eiropas Savienības vārdā –

            delegācijas vadītājs

         Paul VAN GELDORP

      (1)  OV L 23, 28.1.2004., 27. lpp.

      (2)  OV L 6, 10.1.2009., 89. lpp.

      I PIELIKUMS

                  1.

                  Lauksaimniecības nolīguma 11. pielikuma 1. papildinājuma V nodaļu “Putnu gripa” aizstāj ar šādu nodaļu:
                  “V.   Putnu gripa

                  A.   TIESĪBU AKTI (1)

                              Eiropas Savienība

                              Šveice

                              Padomes Direktīva 2005/94/EK (2005. gada 20. decembris), ar ko paredz Kopienas pasākumus putnu gripas kontrolei un atceļ Direktīvu 92/40/EEK (OV L 10, 14.1.2006., 16. lpp.).

                                          1.

                                          1966. gada 1. jūlija Likums par epizootijām (LFE; RS 916.40), un jo īpaši tā 1., 1.a un 9.a pants (pasākumi sevišķi lipīgu epizootiju gadījumā, apkarošanas mērķi) un 57. pants (tehniska rakstura izpildes noteikumi, starptautiskā sadarbība).

                                          2.

                                          Valdības 1995. gada 27. jūnija rīkojums par epizootijām (OFE; RS 916.401), un jo īpaši tā 2. (sevišķi lipīgas epizootijas), 49. (dzīvnieku patogenitālo mikroorganismu apstrāde), 73. un 74. (tīrīšana un dezinfekcija), 77.–98. (kopējie pasākumi attiecībā uz sevišķi lipīgām epizootijām), 122.–125. pants (specifiski pasākumi attiecībā uz putnu gripu).

                                          3.

                                          Valdības 1999. gada 14. jūnija rīkojums par Federālā tautsaimniecības departamenta organizāciju (Org DFE; RS 172.216.1), un jo īpaši tā 8. pants (references laboratorija).

                        B.   ĪPAŠI PIEMĒROŠANAS PASĀKUMI

                              1.

                              Eiropas Savienības references laboratorija putnu gripai ir: Central Veterinary Laboratory, New Haw, Weybridge, Surrey KT15 3NB, United Kingdom (Apvienotajā Karalistē). Šveice sedz izdevumus, kuri šajā saistībā rodas par laboratorijas veiktajām darbībām. Šīs laboratorijas darbība un uzdevumi ir noteikti Direktīvas 2005/94/EK VII pielikuma 2. punktā.

                              2.

                              Piemērojot 97. pantu rīkojumā par epizootijām, Šveice ir izstrādājusi ārkārtas pasākumu plānu, kas publicēts Federālā veterinārā biroja tīmekļa vietnē.

                              3.

                              Apvienotā veterinārijas komiteja ir atbildīga par kontroles īstenošanu uz vietas, jo īpaši pamatojoties uz Direktīvas 2005/94/EK 60. pantu un Likuma par epizootijām 57. pantu.

                  2.

                  Lauksaimniecības nolīguma 11. pielikuma 1. papildinājuma VII nodaļu “Zivju un gliemeņu slimības” aizstāj ar šādu nodaļu.
                  “VII.   Zivju un gliemeņu slimības

                  A.   TIESĪBU AKTI (2)

                              Eiropas Savienība

                              Šveice

                              Padomes Direktīva 2006/88/EK (2006. gada 24. oktobris) par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (OV L 328, 24.11.2006., 14. lpp.).

                                          1.

                                          1966. gada 1. jūlija Likums par epizootijām (LFE; RS 916.40), un jo īpaši tā 1., 1.a un 10. pants (pasākumi epizootiju apkarošanai) un 57. pants (tehniska rakstura izpildes noteikumi, starptautiskā sadarbība).

                                          2.

                                          Valdības 1995. gada 27. jūnija rīkojums par epizootijām (OFE; RS 916.401), un jo īpaši tā 3. un 4. pants (minētās epizootijas), 18.a pants (zivju audzēšanas vienību reģistrācija), 61. pants (zvejas tiesību izsniedzēju un zvejas pārraudzības institūciju pienākumi), 62.–76. pants (apkarošanas vispārējie pasākumi), 275.–290. pants (īpaši pasākumi saistībā ar zivju slimībām, diagnostikas laboratorijām).

                        B.   ĪPAŠI PIEMĒROŠANAS PASĀKUMI

                              1.

                              Pašlaik Šveicē plakano austeru audzēšana netiek praktizēta. Bonaminozes un marteilozes parādīšanās gadījumā Federālais veterinārais birojs apņemas veikt vajadzīgos ārkārtas pasākumus saskaņā ar Eiropas Savienības noteikumiem, pamatojoties uz Likuma par epizootijām 57. pantu.

                              2.

                              Lai apkarotu zivju un gliemeņu slimības, Šveice piemēro rīkojumu par epizootijām, jo īpaši 61. pantu (zvejas tiesību izsniedzēju un zvejas pārraudzības institūciju pienākumi), 62.–76. pantu (apkarošanas vispārējie pasākumi), 275.–290. pantu (īpaši pasākumi saistībā ar zivju slimībām, diagnostikas laboratorijas), kā arī 291. pantu (epizootijas, kas jāuzrauga).

                              3.

                              Eiropas Savienības references laboratorija attiecībā uz vēžveidīgo slimībām ir Centre for Environment, Fisheries & Aquaculture Science (CEFAS), Weymouth Laboratory, United Kingdom (Apvienotajā Karalistē). Eiropas Savienības references laboratorija zivju slimībām ir National Veterinary Institute, Technical University of Denmark, Hangøvej 2, 8200 Århus, Danmark (Dānijā). Eiropas Savienības references laboratorija gliemeņu slimībām ir Laboratoire IFREMER, BP 133, 17390 La Tremblade, France (Francijā). Šveice sedz izdevumus, kuri šajā saistībā rodas par laboratorijās veiktajām darbībām. Šo laboratoriju darbība un uzdevumi ir noteikti Direktīvas 2006/88/EK VI pielikuma I daļā.

                              4.

                              Apvienotā veterinārijas komiteja atbild par kontroļu īstenošanu uz vietas, jo īpaši pamatojoties uz Direktīvas 2006/88/EK 58. pantu un Likuma par epizootijām 57. pantu.

         (1)  Ja vien nav noteikts citādi, jebkura atsauce uz tiesību aktu jāsaprot kā atsauce uz šo aktu ar grozījumiem, kas tajā izdarīti līdz 2009. gada 1. septembrim.”

         (2)  Ja vien nav noteikts citādi, jebkura atsauce uz tiesību aktu jāsaprot kā atsauce uz šo aktu ar grozījumiem, kas tajā izdarīti līdz 2009. gada 1. septembrim.”

      II PIELIKUMS

                  1.

                  Lauksaimniecības nolīguma 11. pielikuma 2. papildinājuma I nodaļas “Liellopi un cūkas” B daļas “Īpaši noteikumi un īstenošanas procedūras” 7. punkta d) apakšpunktu aizstāj ar šādu apakšpunktu:

                              “d)

                              nošķiršana tiek atcelta, ja pēc saslimušo dzīvnieku likvidācijas divas seroloģiskās pārbaudes, kas ar vismaz 21 dienu intervālu tiek veiktas visiem vaislas dzīvniekiem un nobarošanas dzīvnieku reprezentējošam skaitam, ir devušas negatīvu rezultātu.
                              Atzīstot Šveices statusu, Lēmuma 2008/185/EK (OV L 59, 4.3.2008., 19. lpp.), kurā jaunākie grozījumi izdarīti ar Lēmumu 2009/248/EK (OV L 73, 19.3.2009., 22. lpp.), noteikumi tiek piemēroti mutatis mutandis.”

                  2.

                  Lauksaimniecības nolīguma 11. pielikuma 2. papildinājuma I nodaļas “Liellopi un cūkas” B daļas “Īpaši noteikumi un īstenošanas procedūras” 11. punktu aizstāj ar šādu punktu:

                              “11.

                              Liellopiem un cūkām, ko tirgo starp Eiropas Savienības dalībvalstīm un Šveici, pievieno veselības sertifikātus, kas atbilst Direktīvas 64/432/EEK F pielikumā sniegtajiem paraugiem. Piemēro šādus pielāgojumus:

                                          —

                                          1. paraugs: C sadaļā sertifikācijas tiek pielāgotas šādi:

                                                      —

                                                      attiecībā uz papildu garantijām 4. punktā pievieno šādus ievilkumus:

                                                                  “—

                                                                  slimība: govju infekciozais rinotraheīts,

                                                                  —

                                                                  saskaņā ar Komisijas Lēmumu 2004/558/EK, kura noteikumi tiek piemēroti mutatis mutandis;”,

                                          —

                                          2. paraugs: C sadaļā sertifikācijas tiek pielāgotas šādi:

                                                      —

                                                      attiecībā uz papildu garantijām 4. punktā pievieno šādus ievilkumus:

                                                                  “—

                                                                  slimība: Aujeski,

                                                                  —

                                                                  saskaņā ar Komisijas Lēmumu 2008/185/EK, kura noteikumi tiek piemēroti mutatis mutandis;” ”.

                  3.

                  Lauksaimniecības nolīguma 11. pielikuma 2. papildinājuma IV nodaļas “Mājputni un inkubējamās olas” B daļas “ Īpaši noteikumi un īstenošanas procedūras” 4. punktu aizstāj ar šādu punktu:

                              “4.

                              Attiecībā uz inkubējamo olu sūtījumiem uz Eiropas Savienību Šveices iestādes apņemas ievērot marķēšanas noteikumus, kas paredzēti Komisijas Regulā (EK) Nr. 617/2008 (2008. gada 27. jūnijs), ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz inkubējamo olu un mājputnu cāļu ražošanu un tirdzniecību (OV L 168, 28.6.2008., 5. lpp.).”

                  4.

                  Lauksaimniecības nolīguma 11. pielikuma 2. papildinājuma V nodaļu “Akvakultūras dzīvnieki un produkti” aizstāj ar šādu nodaļu:
                  “V.   Akvakultūras dzīvnieki un produkti

                  A.   TIESĪBU AKTI (1)

                              Eiropas Savienība

                              Šveice

                              Padomes Direktīva 2006/88/EK (2006. gada 24. oktobris) par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (OV L 328, 24.11.2006., 14. lpp.).

                                          1.

                                          Valdības 1995. gada 27. jūnija rīkojums par epizootijām (OFE; RS 916401), un jo īpaši tā 3. un 4. pants (minētās epizootijas), 18.a pants (zivju audzēšanas vienību reģistrācija), 61. pants (zvejas tiesību izsniedzēju un zvejas pārraudzības institūciju pienākumi), 62.–76. pants (apkarošanas vispārējie pasākumi), 275.–290. pants (īpaši pasākumi saistībā ar zivju slimībām, diagnostikas laboratorijām).

                                          2.

                                          Valdības 2007. gada 18. aprīļa rīkojums par dzīvnieku un dzīvnieku izcelsmes produktu, importu, tranzītu un eksportu (OITE; RS 916.443.10).

                                          3.

                                          Valdības 2007. gada 18. aprīļa rīkojums par trešo valstu dzīvnieku importu un tranzītu ar gaisa transportu (OITA; RS 916.443.12).

                        B.   ĪPAŠI PIEMĒROŠANAS PASĀKUMI

                              1.

                              Šā pielikuma piemērošanas nolūkā Šveice ir atzīta par oficiāli brīvu no lašu infekciozās anēmijas un Marteilia refringens un Bonamia ostreae infekcijas.

                              2.

                              Apvienotā veterinārijas komiteja ir atbildīga par Direktīvas 2006/88/EK 29., 40., 41., 43., 44. un 50. panta iespējamo piemērošanu.

                              3.

                              Dzīvnieku veselības nosacījumi, ar ko reglamentē dekoratīvo ūdensdzīvnieku, akvakultūras dzīvnieku, kas paredzēti audzēšanai, tostarp izklāšanas zonām, audzētavām makšķerēšanai, atklātām dekoratīvo dzīvnieku iekārtām, kā arī krājumu atjaunošanai, un dzīvnieku izcelsmes produktu, kas paredzēti izmantošanai cilvēka uzturā, laišanu tirgū, ir noteikti 4.–9. pantā Komisijas Regulā (EK) Nr. 1251/2008 (2008. gada 12. decembris), ar ko īsteno Padomes Direktīvu 2006/88/EK attiecībā uz nosacījumiem un sertifikācijas prasībām par akvakultūras dzīvnieku un to produktu laišanu tirgū un importu Kopienā un nosaka pārnēsātājsugu sarakstu (OV L 337, 16.12.2008., 41. lpp.).

                              4.

                              Apvienotā veterinārijas komiteja ir atbildīga par kontroles īstenošanu uz vietas, jo īpaši pamatojoties uz Direktīvas 2006/88/EK 58. pantu un Likuma par epizootijām 57. pantu.

         (1)  Ja vien nav noteikts citādi, jebkura atsauce uz tiesību aktu jāsaprot kā atsauce uz šo aktu ar grozījumiem, kas tajā izdarīti līdz 2009. gada 1. septembrim.”

      III PIELIKUMS
      Lauksaimniecības nolīguma 11. pielikuma 5. papildinājuma V nodaļas A daļu “Dzīvnieku identifikācija” aizstāj ar šādu daļu:

         “A.   Lauksaimniecības dzīvnieku identifikācija

         A.   TIESĪBU AKTI (1)

                     Eiropas Savienība

                     Šveice

                                 1.

                                 Padomes Direktīva 2008/71/EK (2008. gada 15. jūlijs) par cūku identificēšanu un reģistrēšanu (OV L 213, 8.8.2008., 31. lpp.).

                                 2.

                                 Eiropas Parlamenta un Padomes Regula (EK) Nr. 1760/2000 (2000. gada 17. jūlijs), ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97 (OV L 204, 11.8.2000., 1. lpp.).

                                 1.

                                 Valdības 1995. gada 27. jūnija rīkojums par epizootijām (OFE; RS 916.401), jo īpaši tā 7.–20. pants (reģistrācija un identifikācija).

                                 2.

                                 Valdības 2005. gada 23. novembra rīkojums par nelegālās tirdzniecības ar dzīvniekiem datu bāzi (RS 916.404).

               B.   ĪPAŠI PIEMĒROŠANAS PASĀKUMI

                     a)

                     Apvienotā veterinārijas komiteja ir atbildīga par Direktīvas 2008/71/EK 4. panta 2. punkta piemērošanu.

                     b)

                     Apvienotā veterinārijas komiteja ir atbildīga par kontroles īstenošanu uz vietas, jo īpaši – pamatojoties uz Regulas (EK) Nr. 1760/2000 22. pantu un Likuma par epizootijām 57. pantu, kā arī uz 1. pantu 2007. gada 14. novembra rīkojumā par inspekciju koordinēšanu lauku saimniecībās (OCI, RS 910.15).

         (1)  Ja vien nav noteikts citādi, jebkura atsauce uz tiesību aktu jāsaprot kā atsauce uz šo aktu ar grozījumiem, kas tajā izdarīti līdz 2009. gada 1. septembrim.”

      IV PIELIKUMS

                  1.

                  Lauksaimniecības nolīguma 11. pielikuma 6. papildinājuma I nodaļas iedaļas “Īpaši noteikumi” 6. punktu aizstāj ar šādu punktu:

                              “6.

                              Šveices kompetentās iestādes var atkāpties no tādu mājas cūku liemeņu un gaļas pārbaudes uz Trichinella, kas turētas nobarošanai un kaušanai nelielas jaudas kaušanas uzņēmumos.
                              Šo noteikumu piemēro līdz 2014. gada 31. decembrim.
                              Piemērojot 8. panta 3. daļas noteikumus Federālā tautsaimniecības departamenta (DFE) 2005. gada 23. novembra rīkojumā attiecībā uz higiēnas noteikumu ievērošanu dzīvnieku kaušanā (OHyAb; RS 817.190.1) un 9. panta 8. daļu Federālā iekšlietu departamenta (DFI) 2005. gada 23. novembra rīkojumā par dzīvnieku izcelsmes pārtikas produktiem (RS 817 022 108), nobarošanai un kaušanai turēto mājas cūku liemeņus un gaļu, kā arī gaļas izstrādājumus, gaļas produktus un pārstrādātos gaļas produktus, kas no tiem ir iegūti, marķē ar speciālu nekaitīguma zīmogu, kas atbilst paraugam, kas noteikts 9. pielikuma pēdējā daļā DFE2005. gada 23. novembra rīkojumā attiecībā uz higiēnas noteikumu ievērošanu dzīvnieku kaušanā (OHyAb; RS 817.190.1). Šos produktus nevar izmantot tirdzniecībā ar Eiropas Savienības dalībvalstīm atbilstīgi 9.a pantam Federālā iekšlietu departamenta (DFI) 2005. gada 23. novembra rīkojumā par dzīvnieku izcelsmes pārtikas produktiem (RS
                                 817 022 108).”

                  2.

                  Lauksaimniecības nolīguma 11. pielikuma 6. papildinājuma I nodaļas iedaļas “Īpaši noteikumi” 11. punktu aizstāj ar šādu punktu:

                              “11.

                                          1.

                                          1. Padomes Regula (EEK) Nr. 315/93 (1993. gada 8. februāris), ar ko nosaka Kopienas procedūras attiecībā uz piesārņotājiem pārtikā (OV L 37, 13.2.1993., 1. lpp.).

                                          2.

                                          Komisijas Direktīva 95/45/EK (1995. gada 26. jūlijs), ar ko nosaka īpašus tīrības kritērijus krāsvielām, kuras lieto pārtikas produktos (OV L 226, 22.9.1995., 1. lpp.).

                                          3.

                                          Eiropas Parlamenta un Padomes Regula (EK) Nr. 2232/96 (1996. gada 28. oktobris), ar ko nosaka Kopienas procedūru attiecībā uz garšvielām, kuras lieto vai kuras paredzētas lietošanai pārtikas produktu sastāvā vai to dekorēšanai (OV L 299, 23.11.1996., 1. lpp.).

                                          4.

                                          Padomes Direktīva 96/22/EK (1996. gada 29. aprīlis) par noteiktu hormonālas vai tireostatiskas iedarbības vielu un beta-agonistu lietošanas aizliegumu lopkopībā un par Direktīvu 81/602/EEK, 88/146/EEK un 88/299/EEK atcelšanu (OV L 125, 23.5.1996., 3. lpp.).

                                          5.

                                          Padomes Direktīva 96/23/EK (1996. gada 29. aprīlis), ar ko paredz pasākumus, lai kontrolētu noteiktas vielas un to atliekas dzīvos dzīvniekos un dzīvnieku izcelsmes produktos, un ar ko atceļ Direktīvu 85/358/EEK un Direktīvu 86/469/EEK, kā arī Lēmumu 89/187/EEK un Lēmumu 91/664/EEK (OV L 125, 23.5.1996., 10. lpp.).

                                          6.

                                          Eiropas Parlamenta un Padomes Direktīva 1999/2/EK (1999. gada 22. februāris) par dalībvalstu tiesību aktu tuvināšanu attiecībā uz pārtiku un pārtikas sastāvdaļām, kas ir apstrādātas ar jonizējošo radiāciju (OV L 66, 13.3.1999., 16. lpp.).

                                          7.

                                          Eiropas Parlamenta un Padomes Direktīva 1999/3/EK (1999. gada 22. februāris) par Kopienas pārtikas produktu un sastāvdaļu, ko apstrādā ar jonizējošo starojumu, saraksta izveidi (OV L 66, 13.3.1999., 24. lpp.).

                                          8.

                                          Komisijas Lēmums 1999/217/EK (1999. gada 23. februāris), ar ko pieņem pārtikas produktos vai uz tiem lietojamo aromatizējošo vielu reģistru, kurš sagatavots, piemērojot Eiropas Parlamenta un Padomes 1996. gada 28. oktobra Regulu (EK) Nr. 2232/96 (OV L 84, 27.3.1999., 1. lpp.).

                                          9.

                                          Komisijas Lēmums 2002/840/EK (2002. gada 23. oktobris), ar ko pieņem sarakstu attiecībā uz apstiprinātām iekārtām pārtikas produktu apstarošanai trešās valstīs (OV L 287, 25.10.2002., 40. lpp.).

                                          10.

                                          Eiropas Parlamenta un Padomes Regula (EK) Nr. 2065/2003 (2003. gada 10. novembris) par kūpināšanas aromatizētājiem, ko izmanto vai kas ir paredzēti izmantošanai pārtikas produktos vai uz tiem (OV L 309, 26.11.2003., 1. lpp.).

                                          11.

                                          Komisijas Regula (EK) Nr. 1881/2006 (2006. gada 19. decembris), ar ko nosaka konkrētu piesārņotāju maksimāli pieļaujamo koncentrāciju pārtikas produktos (OV L 364, 20.12.2006., 5. lpp.).

                                          12.

                                          Komisijas Regula (EK) Nr. 884/2007 (2007. gada 26. jūlijs) par ārkārtas pasākumiem, ar kuriem aptur krāsvielas E 128 Sarkanā 2G izmantošanu pārtikas produktos (OV L 195, 27.7.2007., 8. lpp.).

                                          13.

                                          Eiropas Parlamenta un Padomes Regula (EK) Nr. 1332/2008 (2008. gada 16. decembris) par pārtikas fermentiem un par grozījumiem Padomes Direktīvā 83/417/EEK, Padomes Regulā (EK) Nr. 1493/1999, Direktīvā 2000/13/EK, Padomes Direktīvā 2001/112/EK un Regulā (EK) Nr. 258/97 (OV L 354, 31.12.2008., 7. lpp.).

                                          14.

                                          Eiropas Parlamenta un Padomes Regula (EK) Nr. 1333/2008 (2008. gada 16. decembris) par pārtikas piedevām (OV L 354, 31.12.2008., 16. lpp.).

                                          15.

                                          Eiropas Parlamenta un Padomes Regula (EK) Nr. 1334/2008 (2008. gada 16. decembris) par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās un par grozījumiem Padomes Regulā (EEK) Nr. 1601/91, Regulās (EK) Nr. 2232/96 un (EK) Nr. 110/2008 un Direktīvā 2000/13/EK (OV L 354, 31.12.2008., 34. lpp.).

                                          16.

                                          Eiropas Parlamenta un Padomes Direktīva 2009/32/EK (2009. gada 23. aprīlis) par dalībvalstu tiesību aktu tuvināšanu attiecībā uz ekstrakcijas šķīdinātājiem, ko izmanto pārtikas produktu un pārtikas sastāvdaļu ražošanā (OV L 141, 6.6.2009., 3. lpp.).

                                          17.

                                          Komisijas Direktīva 2008/60/EK (2008. gada 17. jūnijs), ar ko nosaka pārtikas produktos lietojamo saldinātāju tīrības kritērijus (OV L 158, 18.6.2008., 17. lpp.).

                                          18.

                                          Komisijas Direktīva 2008/84/EK (2008. gada 27. augusts) par noteiktajiem tīrības kritērijiem pārtikas piedevām, izņemot krāsvielas un saldinātājus (OV L 253, 20.9.2008., 1. lpp.).

                                          19.

                                          Eiropas Parlamenta un Padomes Regula (EK) Nr. 470/2009 (2009. gada 6. maijs), ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).”

      V PIELIKUMS
      Lauksaimniecības nolīguma 11. pielikuma 10. papildinājuma V nodaļu groza šādi.

                  1.

                  Nodaļas 1. sadaļas A daļā svītro 3., 6., 7., 8., 9. un 14. punktu.

                  2.

                  Nodaļas 1. sadaļas A daļai pievieno šādus punktus:

                              “31.

                              Komisijas Direktīva 2008/60/EK (2008. gada 17. jūnijs), ar ko nosaka pārtikas produktos lietojamo saldinātāju tīrības kritērijus (OV L 158, 18.6.2008., 17. lpp.).

                              32.

                              Eiropas Parlamenta un Padomes Regula (EK) Nr. 1333/2008 (2008. gada 16. decembris) par pārtikas piedevām (OV L 354, 31.12.2008., 16. lpp.).

                              33.

                              Komisijas Direktīva 2008/84/EK (2008. gada 27. augusts) par noteiktajiem tīrības kritērijiem pārtikas piedevām, izņemot krāsvielas un saldinātājus (OV L 253, 20.9.2008., 1. lpp.).”

      VI PIELIKUMS
      Lauksaimniecības nolīguma 11. pielikuma 11. papildinājumu aizstāj ar šādu papildinājumu:

            “11. papildinājums

               Kontaktadreses

                        1.

                        Eiropas Savienībā:

                                       The Director

                                       Animal Health and Welfare

                                       Directorate-General for Health and Consumers

                                       European Commission

                                       1049 Brussels, Belgium

                        2.

                        Šveicē:

                                       The Director

                                       Office Vétérinaire Fédéral

                                       3003 Berne, Suisse

                           Cita svarīga kontaktadrese:

                                       Head of Division

                                       Office Fédéral de la Santé Publique

                                       Division sécurité alimentaire

                                       3003 Berne, Suisse”


title: Padomes lēmums (2004. gada 13. janvāris), par Eiropas Kopienas un bijušās Dienvidslāvijas Maķedonijas Republikas Nolīguma vēstuļu apmaiņas veidā parakstīšanu un pagaidu piemērošanu attiecībā uz pagaidu punktu sistēmu, ko piemēro smagajiem kravas transportlīdzekļiem, kas šķērso Austriju

text:
Svarīgs juridisks paziņojums

|

32004D0184

Oficiālais Vēstnesis L 057 , 25/02/2004 Lpp. 0022 - 0022

		Padomes Lēmums(2004. gada 13. janvāris),par Eiropas Kopienas un Bijušās Dienvidslāvijas Maķedonijas Republikas Nolīguma vēstuļu apmaiņas veidā parakstīšanu un pagaidu piemērošanu attiecībā uz pagaidu punktu sistēmu, ko piemēro smagajiem kravas transportlīdzekļiem, kas šķērso Austriju(2004/184/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 71. panta 1. punktu saistībā ar 300. panta 2. punkta pirmās daļas pirmo teikumu,ņemot vērā Komisijas priekšlikumu,tā kā:(1) Komisija apsprieda Eiropas Kopienas un bijušās Dienvidslāvijas Maķedonijas Republikas Nolīgumu vēstuļu apmaiņas veidā par pagaidu punktu sistēmu, ko piemēro smagajiem kravas transportlīdzekļiem, kas šķērso Austriju.(2) Ņemot vērā tā noslēgšanu nākotnē, šis Nolīgums jāparaksta.(3) Jāveic pasākumi šā Nolīguma pagaidu piemērošanai no 2004. gada 1. janvāra,IR PIEŅĒMUSI ŠĀDU LĒMUMU.1. pantsPadomes priekšsēdētājs ir pilnvarots izraudzīties personu(-as), kas ir tiesīga(-s) Eiropas Kopienas vārdā parakstīt Eiropas Kopienas un bijušās Dienvidslāvijas Maķedonijas Republikas Nolīgumu vēstuļu apmaiņas veidā par pagaidu punktu sistēmu, ko piemēro smagajiem kravas transportlīdzekļiem, kas šķērso Austriju, ņemot vērā tās noslēgšanu nākotnē.Nolīguma teksts ir pievienots šim lēmumam.2. pantsŠā lēmuma 1.pantā minēto Nolīgumu piemēro uz pagaidu laiku no 2004. gada 1. janvāra.3. pantsŠo Lēmumu publicē Eiropas Savienības Oficiālajā Vēstnesī.Briselē, 2004. gada 13. janvārīPadomes vārdā —priekšsēdētājsB. Cowen--------------------------------------------------


title: 2014/668/ES: Padomes Lēmums ( 2014. gada 23. jūnijs ) par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz nolīguma III sadaļu (izņemot noteikumus par attieksmi pret trešo valstu valstspiederīgajiem, kas kā darba ņēmēji likumīgi nodarbināti otras Puses teritorijā) un IV, V, VI un VII sadaļu, kā arī saistītajiem pielikumiem un protokoliem

text:
               20.9.2014

               LV

               Eiropas Savienības Oficiālais Vēstnesis

               L 278/1

         PADOMES LĒMUMS
   (2014. gada 23. jūnijs)
   par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz nolīguma III sadaļu (izņemot noteikumus par attieksmi pret trešo valstu valstspiederīgajiem, kas kā darba ņēmēji likumīgi nodarbināti otras Puses teritorijā) un IV, V, VI un VII sadaļu, kā arī saistītajiem pielikumiem un protokoliem

      (2014/668/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 5. punktu un 218. panta 8. punkta otro daļu, kā arī 218. panta 7. punktu,
   ņemot vērā Eiropas Komisijas priekšlikumu,
   tā kā:

               (1)

               Padome 2007. gada 22. janvārī pilnvaroja Komisiju sākt sarunas ar Ukrainu par jauna nolīguma noslēgšanu starp Savienību un Ukrainu, lai aizstātu Partnerības un sadarbības nolīgumu (1).

               (2)

               Ņemot vērā ciešās vēsturiskās attiecības un aizvien ciešākas saiknes starp Pusēm, kā arī to vēlmi vērienīgā un inovatīvā veidā nostiprināt un paplašināt attiecības, sarunas par Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (turpmāk “nolīgums”), veiksmīgi tika pabeigtas 2012. gadā, parafējot nolīgumu.

               (3)

               Nolīgums būtu Savienības vārdā jāparaksta un jāapstiprina Nobeiguma akts, kas pievienots šim lēmumam. Nolīgums būtu daļēji jāpiemēro provizoriski saskaņā ar tā 486. pantu, kamēr tiek pabeigtas procedūras tā noslēgšanai.

               (4)

               Nolīguma daļu provizoriska piemērošana neiespaido kompetenču sadalījumu starp Savienību un tās dalībvalstīm saskaņā ar Līgumiem.

               (5)

               Šis lēmums neattiecas uz nolīguma 17. panta noteikumiem, kas satur īpašus pienākumus saistībā ar attieksmi pret trešo valstu valstspiederīgajiem, kas kā darba ņēmēji likumīgi nodarbināti otras Puses teritorijā, un uz kuriem attiecas Līguma par Eiropas Savienības darbību trešās daļas V sadaļas darbības joma. Minēto noteikumu mērķis un saturs atšķiras un ir neatkarīgs no pārējo nolīguma noteikumu mērķa un satura, lai izveidotu asociāciju starp Pusēm. Par nolīguma 17. pantu tiks pieņemts atsevišķs lēmums paralēli šim lēmumam.

               (6)

               Saskaņā ar LESD 218. panta 7. punktu ir lietderīgi, ka Padome pilnvaro Komisiju apstiprināt grozījumus nolīgumā, kas jāpieņem Asociācijas komitejai tirdzniecības jautājumos saskaņā ar nolīguma 465. panta 4. punktu, kā to saskaņā ar nolīguma 211. pantu ierosinājusi Ģeogrāfiskās izcelsmes norāžu apakškomiteja.

               (7)

               Ir lietderīgi noteikt attiecīgās procedūras, lai aizsargātu ģeogrāfiskās izcelsmes norādes, kuras tiek aizsargātas saskaņā ar nolīgumu.

               (8)

               Nolīgums nebūtu jāinterpretē kā tāds, kas piešķir tiesības vai uzliek saistības, uz kurām var tieši atsaukties Savienības vai dalībvalstu tiesās.

               (9)

               Pēc nolīguma preambulas, 1. panta, I, II un VII sadaļas parakstīšanas samitā starp Savienību un tās dalībvalstīm, no vienas puses, un Ukrainu, no otras puses, kas 2014. gada 21. martā notika Briselē, būtu jāparaksta pārējās nolīguma daļas,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses (turpmāk “nolīgums”), attiecībā uz nolīguma III sadaļu (izņemot 17. pantu), IV, V un VI sadaļu, kā arī saistītajiem pielikumiem un protokoliem, ņemot vērā minētā nolīguma noslēgšanu un saskaņā ar Nobeiguma aktu (2).
   2. pants
   1.   Savienības vārdā tiek apstiprināta šim lēmumam pievienotā deklarācija.
   2.   Savienības vārdā tiek apstiprināts šim lēmumam pievienotais Nobeiguma akts.
   3. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības vārdā parakstīt nolīgumu un Nobeiguma aktu.
   4. pants
   Saskaņā ar nolīguma 486. pantu un ņemot vērā tajā noteiktos paziņojumus, līdz tā spēkā stāšanās dienai starp Savienību un Ukrainu provizoriski (3), bet tikai tiktāl, cik tas attiecas uz jautājumiem, kas ir Savienības kompetencē, piemēro šādas nolīguma daļas:

               —

               III sadaļa: 14. un 19. pants,

               —

               IV sadaļa (izņemot 158. pantu, ciktāl minētais pants attiecas uz intelektuālā īpašuma tiesību krimināltiesisko aizsardzību, un izņemot 285. un 286. pantu, ciktāl minētie panti attiecas uz administratīvo tiesvedību, pārskatīšanu un pārsūdzību dalībvalsts līmenī).
               279. panta provizoriska piemērošana neietekmē dalībvalstu suverēnās tiesības attiecībā uz to ogļūdeņraža resursiem saskaņā ar starptautiskajām tiesībām, tostarp to Apvienoto Nāciju Organizācijas 1982. gada Jūras tiesību konvencijas pušu tiesības un pienākumus.
               280. panta 3. punkta provizoriska piemērošana, ko veic Savienība, neietekmē pastāvošo kompetenču sadalījumu starp Savienību un tās dalībvalstīm attiecībā uz atļaujas piešķiršanu ogļūdeņraža atrašanai, izpētei un ražošanai,

               —

               V sadaļa: 1. nodaļa (izņemot 338. panta k) punktu, 339. un 342. pantu), 6. nodaļa (izņemot 361. pantu, 362. panta 1. punkta c) apakšpunktu, 364. pantu un 365. panta a) un c) punktu), 7. nodaļa (izņemot 368. panta 3. punktu un 369. panta a) un d) punktu (4)), 12. un 17. nodaļa (izņemot 404. panta h) punktu), 18. nodaļa (izņemot 410. panta b) punktu un 411. pantu), 20., 26. un 28. nodaļa, kā arī 353. un 428. pants,

               —

               VI sadaļa,

               —

               VII sadaļa (izņemot 479. panta 1. punktu), ciktāl minētās sadaļas noteikumi aprobežojas ar nolūku nodrošināt šā nolīguma provizorisku piemērošanu saskaņā ar šo pantu,

               —

               I līdz XXVI pielikums, XXVII pielikums (izņemot kodoljautājumus), XXVIII līdz XXXVI pielikums (izņemot XXXII pielikuma 3. punktu),

               —

               XXXVIII līdz XLI pielikums, XLIII un XLIV pielikums, kā arī I līdz III protokols.

         5. pants
   Piemērojot nolīguma 211. pantu, Komisija Savienības vārdā apstiprina grozījumus nolīgumā, kas izdarīti ar Ģeogrāfiskās izcelsmes norāžu apakškomitejas pieņemtajiem lēmumiem. Ja pēc tam, kad saņemtas iebildes par kādu ģeogrāfiskās izcelsmes norādi, ieinteresētās personas nevar panākt vienošanos, Komisija pieņem nostāju, pamatojoties uz Eiropas Parlamenta un Padomes Regulas (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (5) 57. panta 2. punktā noteikto procedūru.
   6. pants
   1.   Nosaukumu, kas aizsargāts saskaņā ar nolīguma IV sadaļas 9. nodaļas 2. iedaļas 3. apakšiedaļu “Ģeogrāfiskās izcelsmes norādes”, var izmantot jebkurš uzņēmējs, kas tirgo attiecīgajai specifikācijai atbilstošus lauksaimniecības produktus, pārtikas produktus, vīnus, aromatizētos vīnus vai stipros alkoholiskos dzērienus.
   2.   Saskaņā ar nolīguma 207. pantu dalībvalstis un Savienības iestādes nodrošina nolīguma IV sadaļas 204. līdz 206. pantā paredzētās aizsardzības izpildi, tostarp pēc kādas ieinteresētās personas pieprasījuma.
   7. pants
   Nolīgumu neinterpretē kā tādu, kas piešķir tiesības vai uzliek saistības, uz kurām var tieši atsaukties Savienības vai dalībvalstu tiesās.
   8. pants
   Šis lēmums stājas spēkā nākamajā dienā pēc tā pieņemšanas.

      Luksemburgā, 2014. gada 23. jūnijā

            Padomes vārdā –

            priekšsēdētāja

         C. ASHTON

      (1)  Partnerības un sadarbības nolīgums starp Eiropas Kopienām un to dalībvalstīm, no vienas puses, un Ukrainu, no otras puses (OV L 49, 19.2.1998., 3. lpp.).

      (2)  Nolīguma teksts ir publicēts kopā ar Padomes Lēmumu 2014/295/ES (2014. gada 17. marts) par to, lai Eiropas Savienības vārdā parakstītu un provizoriski piemērotu Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Ukrainu, no otras puses, attiecībā uz tā preambulu, 1. pantu un I, II un VII sadaļu (OV L 161, 29.5.2014., 1. lpp.).

      (3)  Dienu, no kuras nolīgumu piemēro provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.

      (4)  Atsauce 369. panta c) punktā uz “tādu finansēšanas stratēģiju izstrāde, kas pievēršas tehniskajai apkopei, kapacitātes ierobežojumiem un trūkstošā posma infrastruktūrai” nerada dalībvalstīm nekādu pienākumu ieguldīt līdzekļus.

      (5)  OV L 343, 14.12.2012., 1. lpp.